
PJESNIŠTVO ABDULAHA SIDRANA 


Ako bi se u bošnjačkoj pjesničkoj vertikali XX. sto- 
ljeća uspostavljali oni primarni međaši njezine sveu- 
kupne jednostoljetne književnostvaralačke uvjerljivosti, 
onda bi, uz imena Catića, Kulenovića, Dizdara, neizo- 
stavno moralo stajati i ime Abdulaha Sidrana. 

Od prvih pjesama, objavljenih sredinom šezdesetih, 
pa do onih ispisivanih posljednjih godina i onih koje, 
vjerujemo, još ispisuje, Sidran je gradio posve auten- 
tični, posve osobni, sidranovski književnički put. Kod 
njega poezija nije nastajala kao "čisti slučaj", kao puki 
nagon da se ovlada nečim nepoznatim i novim, nego je 
on sasvim dobro znao "šta čini" u času poetiziranja 
dohvaćena sna ili stvarnosti. "Sidran", kako to na samom 
početku svoga velikog eseja o njegovoj poeziji vrlo pre- 
cizno ustvrduje Marko Vešović, "svagda posjeduje izu- 
zetno izoštrenu svijest na kakvu poeziju danas vrijedi 
'traćiti vrijeme', kakvu pjesmu želi sam da napiše, šta 
njome kuša da saopšti..." Nije mu pritom bilo ni na kraj 
pameti da svome sutrašnjem čitaču, na kojega se, inače, 
često voli pozivati, "zagorčava život" nenadnim pre- 
prekama i zagonetnim metaforskim apstrakcijama, nego 
da mu pruži bar onoliko čitalačke radosti i estetskog 
ugođaja koliko je imao sami pjesnik u svečanim časima 
otkrivanja iznenada naslućena svijeta. Zato je poezija 
Abdulaha Sidrana najprije prepoznatljiva po harmo- 
ničnoj unutarnjoj atmosferi i nesvakidašnjoj ravnoteži na 
svim razinama razvijanja poetizirane "građe". Nema 
dvosmislenosti. Nema hermetizma. Nema pseudoma- 
gijskog automatizma. Nema učenoslovnog ponižavanja 
čitača. Stih je otvoren i pristupačan. Samo što je u nepos- 
rednom iskustvu istoga tog stiha sedimentirana ona is- 


konska mudrost o svekolikim mijenama i zakonitostima 
svijeta pa ju kadikad prepoznamo i kao opću i kao vla- 
stitu, a ona uvijek kod Sidrana ima svoju tačno zadatu 
pjesničku putanju i punu umjetničku situacionu uvjer- 
ljivost. Zato ovo pjesništvo i jest sretno ukomponirano u 
bosanski književni arhipelag. 

Sve to govorim iz jednoga ne baš primarno književ- 
noga razloga: Književnost Bosne uvijek je bivala uvje- 
tovana političkopovijesnim, individualnosudbinskim, a 
onda i različitim komparativističkim "dogodbama" i "po- 
godbama" spram neposrednoga istoka i neposrednoga 
njezina zapada. Bogatstvo njezine otvorenosti i bogat- 
stvo umjetničkoga međuprožimanja s drugim i drukčijim 
oduvijek je nekako bila njena zadata, prijeka, uvjetovana 
sudbina akoje ikako i ikoliko mislila preživjeti. Kao da 
su književnosti malih evropskih naroda morale imati 
širom otvorene oči prema integralnom, sveljudskom hu- 
manitetu, kako bi ikako mogle suvereno pripadati i vlasti- 
toj i široj kulturnoj baštini, pa makar, također otvorenih 
očiju, morale žmirjeti mnoge očite, često vanknjiževne 
nepravde koje su u različitim povijesnim vrtlozima či- 
njene prema njima. Ključi tog humaniteta bivali su, na- 
za onoliko koliko su bili otvoreniji za izvanjske poticaje, 
koliko nisu bili uskonacionalno opterećujući i koliko su 
posjedovali dijalošku narav spram vrijednosti i veličina 
koje su dolazile pa i bivale nametanima s vana. U tom 
smislu, Sidranova poezija "izlazi pred čitaoca kao već 
prethodno vaspostavljeni elaboriran smisao koji se prije 
nje negdje dogodio. Ona vam se obraća zrelo, dovršeno, 
tiho", zapisao je Risto Trifković u kruševskoj Bagdali 
maja 1977. godine. 


BIOGRAFIJA I POEZIJA 


U dosadašnjim objavljenim Sidranovim knjigama po- 
ezije i proze uneseni su slijedeći biografski podaci ovoga 
književnika: 

Abdulah Sidran, pjesnik, prozaik, filmski scenarist, 
član Akademije nauka i umjetnosti BiH, rođenje u Sara- 
jevu 1944. godine. Osnovnu školu, gimnaziju i Filozofski 
fakultet pohađao u Sarajevu. Uređivao je omladinske 
listove i časopise, predavačke tribine, itd. Do aprila 
1992., kadje počela agresija na BiH, na sarajevskoj TV 
BiH bio je uposlen kao "vodeći dramaturg". U knji- 
ževnosti se javio sredinom šezdesetih godina, pjesmama 
i prozom, u generaciji mladih književnika, koju često 
nazivaju "šezdesetosmaškom". Važnije knjige: Šahbaza, 
poezija (Sarajevo, 1910.),Potukač, pripovijetke (Zagreb, 

1971.), Kost i meso, poezija (Sarajevo, 1976.), Sara- 
jevska zbirka, poezija (Sarajevo, 1979.), Prepoznavanje 
prirode i društva, proza (Sarajevo, 1982.), Sjedaš li se 
Dolly Bell, roman (Sarajevo, 1982.) Bolest od duše, poe- 
zija (Nikšić, 1988.), Otac na službenom putu i drugi 
filmski scenariji (Sarajevo, 1991.), Sarajevski tabut, poe- 
zija (Sarajevo, 1993.), Zašto tone Venecija, poezija (Sa- 
rajevo, 1996.), Zdravo, Bosno, stižem iz Sarajeva, pu- 
topisi i zapisi iz godina rata (Tuzla, 1996.). U "Mas- 
lešinu" izdanju (Sarajevo, 1982.) napravljen je izbor 
Sidranove poezije pod nazivom Pjesme, u redakciji 1 s 
predgovorom Stevana Tontića. Sarajevska zbirka štam- 
panaje u ediciji "Muslimanska književnost u 25 knjiga", 
objavljena u "Svjetlosti" 1991. Sidran je dobitnik naj- 
značajnijih književnih nagrada: Šestoaprilska nagrada 
Sarajeva, Godišnja nagrada Udruženja književnika BiH, 
Godišnja nagrada "Svjetlosti", Zmajeva nagrada, pre- 
stižna "Nagrada slobode" francuskoga PEN-centra za 
stihozbirku Sarajevski tabut, te nagrada "Premio lette- 
rario 1996 della Fondazione Laboratorio Mediterraneo" 
za italijansko, dvojezično izdanje ove knjige pjesama i 


dr. Izbori Sidranove poezije prevođeni su i objavljivani 
na njemačkome, francuskome, italijanskome, švedsko- 
me, engleskome, španskome, turskome. Sidran je i kao 
filmski autor dobitnik brojnih nagrada i priznanja. I, bez 
obzira što je ujavnosti prvenstveno ostao poznat upravo 
po svojim filmskim scenarijima, Abdulah Sidranje prije 
i poslije svega bio i ostao pjesnik. 


Mnoge će svoje pjesme Sidran nosati iz ranijih knji- 
ga u nove stihozbirke. Nosit će ih kao svoj najvlastitiji 
egzistentni prtljag, kao svoj životnookolišni inventar, 
koji se unosi u svaku novu kuću. Daleko od toga da tu 
vrstu seljenja razumijevamo kao puko popunjavanje "za- 
datoga" knjiškog prostora. Iste pjesme u novim stiho- 
zbirkama dobivaju drukčiji kontekst, čak drukčiju se- 
mantičkostilsku aromu 1 šansujednoga novog, drukčijeg 
iščitavanja njihova svijeta i poruka. 


Svi ovi spomenuti biografski podaci prvenstveno su 
važni iz razloga što su pojedini čitači Sidranova pjes- 
ništva bili skloni da njegov pjesnički subjekt čvršće vežu 
za sami njegov život. Sidran pjeva onako kako živi; 
Sidran živi onako kako poetizira (samo)zadatu stvarnost 
oko sebe. U pogovoru Sarajevskom tabutu Marko Vešo- 
vić zapisuje da se "može reći da je Sidran, kao čovjek, 
sazdan od iste tvari od koje i pjesnik u njemu. Ja, koje 
nam se obraća iz njegove pjesme, nikad nije uslovna 
književna tvorevina u manjoj ili većoj mjeri različita od 
pjesnikova empirijskog ja. čak i njegovi brojni lirski 
junaci ponajčešće susušti Sidran..." Vešović je sasvim 
tačno podvukao da je poezija ovoga pjesnika prven- 
stveno uvjetovana dramom svijesti o vlastitom posto- 
janju, odnosno dramom o kratkotrajnosti postojanja i 
nedostatnosti da se praznine svijeta zatome govorom 
poezije. Pjesničkom je subjektu mnogo dobroga i že- 
ljenoga u životu oteto. Najviše ga okružuju posvemašnje 
svakodnevnoživotne otetosti. Pjesnikovo je da o tome ne 
šuti. Da o tome govori pa makar i ponovio poneku bol. 


Prve stihove Šahbaze Sidran počinje jednom takvom 
odlukom: 


dugo sam šutio 

i mnogi već govore da mrtav, 
napokon = uspokojen 

negdje s one strane mjeseca počivam 
čedno  opružen... 


Takvo osjećanje posvemašnje životne zakinutosti i 
bojazni hoće li to u pjesmi moći bitiprepoznato provlači 
se kroz sve Sidranove knjige pjesama, da bi, kao, pri- 
mjerice, u pjesmi "Hoće li išta znati o meni", znalo narasti 
do razine bola: 


Hoće li išta o meni znati onaj 
što noću će, uz lampu i mrak uokolo, 
ove redove čitati? 


Hoće li čuti drhat, i strepnju 

srca koje misli, dok biskao bude 
slovo svako i redak, Ko brižna majka 
kosu dječiju, češljem najgušćim? 


Hoće li išta, išta uistinu znati? 


To, naravno, ne znači da bi čitanje poezije u ovom ili 
u svakom drugom slučaju bilo pomjereno na čitanje 
pjesnika. Pjesništvo jest nedostatno u obuhvatanju cje- 
line pjesnikova osjećanja svijeta. Pjesnik otvoreno sum- 
nja u mogućnosti krhkog svjetla vlastitih riječi ili, tač- 
nije rečeno, sumnja u onoga Ko će svojim čitateljskim 
svijetlom razrijeđivati vlastiti zatečeni i opći uokolni 
mrak. U Sidranovu slučaju vrlo je teško držati se Elio- 
tovih opaski da je najbolje odvratiti interesiranje od 
pjesnika u korist interesiranja za samu poeziju. Sidranovi 
lirski upitnici, očuđenja i tjeskobe vrve od pitanja na koja 


nisu bitni odgovori koliko su bitna pitanja sama. Kroz 
pitanja se provlače opće nevjerice i smutnje u jeziku i oko 
jezika. Sidran nastoji tačno znati šta će, koliko će i kojim 
to povodom pjesnički uobličiti neko osobno osjećanje ili 
emociju. Jako mu je stalo do punoga stilskoga odnosa 
između fonostrukture stiha, sintakse stiha i semantičkog 
aspekta svijeta pjesme. Zato pjesmu lomi tamo gdje je 
kraj stiha kraj daha. Sve valja biti tačno odmjereno i 
uobličeno. A sve, opet, treba biti u punoj saobrazbi sa 
onim prepoznatljivim, najvlastitijim osjećanjem sveko- 
likih pulsacija svijeta. 


SLIKA KOZMIČKE LJUBAVI 
I "METAFIZIKA TIJELA": SAHBAZA 


Prva knjiga pjesama Abdulaha Sidrana, imenovana 
sasma običnim naslovom Šahbaza (Kalibar 70, Sarajevo 
1970.), u književnoj je kritici dočekana kao radosna 
najava jednog zdravoga pjesničkog talenta. Pjesme su 
bile objavljene pet godina ranije, u Telegramu, i najprije 
su bile prepoznate kao "prozračna ljubavna romansa" 
prosočena snažnim "muslimanskim senzibilitetom" (R. 
P. Nogo) ili kao "melanholična intonacija i patetična 
gesta", gdje se "naizmjenično (...) smjenjuju verbalne 
slike i lirski treptaji, deskriptivni pasaži i čulna ustrepta- 
lost" (N. Kovač). U pitanju je, dakle, bila intenzivna 
pjesnička emocija posvemašnje lične i kozmičke ljubavi 
i jošte posvemašnjije trpnje u istoj toj ljubavi: 


ništa se nije izmijenilo 

ijoš uvijek mehki šum vode 

i tiha moja molitva obvija zemlju 

i prastarim nebom još uvijek prelijeću zlogodice 
govorim grad 

i stvari koje se jednostavno pričinjaju: 

kraj u kojem za dugih zima prebiva Šahbaza 

gusti ružičnjaci oivičeni šutnjom 

i poneka vinorodna jesen 

govorim 

još uvijek nepopravljivo čist 

bezgriješan korača gradom onaj kojije punim 
plućima udisao kosmos, okolne pejsaže 

i katranom okaden vazduh 

korača već dugo sjetan... 


Šahbaza je, očito, bila i stvarnost i opsesija. Bila je 
sušta neobuzdanost tajanstava i uspaničenih čula, pan- 
teistička sveprisutnost u svakoj živoj pojavi i tvari. Od 
njezine metafizike tijela pjesnik se, na kraju, mogao 
osloboditi jedino smrću: 


potom sam umro 

umro 

i ničega se više ne sjećam 
umro 

i ništa više ne pamtim 


Stihovi u Šahbazi, simbolički poredani u sedam cje- 
lina, bili su istkani ponavljajućim mehkim prijelivima i 
nijansama kojima se Sidran u kasnijemu pjesništvu nije 
više vraćao. Taj ustreptali, trubadurski mladalački žar 
zamijenit će oni stihovi o ljubavi koje u stvarnosti uram- 
ljuje socijalni i goli životni kontekst. 


KNJIGA SJEĆANJA I SAMOĆA: KOSTI MESO 


Do druge knjige pjesama, Kost i meso ("Veselin Mas- 
leša", Sarajevo, 1976.), Sidran je čekao punih šest go- 
dina. U međuvremenu su nastajale knjige proze. Potukač 
je objavljen u Zagrebu 1971. godine u izdanju Centra za 
društvene djelatnosti omladine i ediciji "savremeni hrvat- 
ski pisci". 

U Kosti i mesu Sidran se općim pitanjima ljubavi, 
čeznuća 1 trpnje pozabavio na mnogo drukčiji način u 
odnosu na ranije pisanje. Sada su opsesije nebesnim 
ljubavima i panteističkim ekskurzijama po nedohvatnim 
pejzažima i svjetovima ogoljene na čistu egzistentnu 
supstanciju: 


Meni više ništa, ni ružno ni dobro, 

ne može da se desi. Ostalo je naprosto 

da brojim dane, Ko smjeran redov, s malom 
razlikom u smislu, i žestini. Treba to pojmiti 
i izgovoriti, napokon, mirno: doći će 

i uzet će sve, uzevši kost i meso. 


Tako počinje prva, proslovna pjesma u ovoj knjizi: 
"Uzevši kost i meso". Nije bilo više pjesničke razba- 
rušenosti i spontanosti; pjesnik je, pomiren sa svim što 
se događa i što se ima dogoditi, odlučio da iz zakutaka 
historije i ukrivenih zakutaka sasvim konkretne stvar- 
nosti ponudi neke vlastite istine. Nije samo prvenstveno 
zabavljen prolaznošću i smrću. Već u nastavku iste ove 
pjesme naglasit će svečulno otajstvo juna, cvatnju duda, 
čase u kojima je zrak prepun polenova praha u kojem 
patnja mužjaka vri, / i nebo zari ljubavlju... Život se 
odvija mimo naših zemnih tjeskoba. Ali, Sidran u novim 
pjesmama nastoji biti zabavljen ulomcima povijesti, mi- 
tovima koji i dalje funkcioniraju, paralelama s vremenom 
u kojemu živi, kao i onim svjetovima koji polahko blijede 
ili posve nestaju. Pjesnik postaje svjestan granica koju 
ima svaka fizička i svaka misaona prostornost. Pri čemu 
ne kani biti mislilac ili filozof. Sveje tek prividno zabav- 
ljeno ukupnom sudbinom svijeta. A samo u općoj sudbini 
svijeta pjesnički subjekt može nastojati da prepozna i 
vlastitu sudbinu: 


Golem je svijet, plove kontinenti 
i nesreća se zbiva posvuda, ali ovo je 

drugo: jednako miriše šuma na sjeveru i 
šuma na jugu, i miris taj ne liči ni na što 
što čovjek već je čuo, vidio, dotako rukom. 
Uzalud nozdrve se šire (da tako zametku 
utroba majčina ne miriše?) — to miris je 
Ničeg, što istim glasom plače i pjeva - 
jer ljubav i nesreća jednako ovdje 

imaju lice, i sve je isto... 


"To je knjiga", zapisuje u svome osvrtu na stiho- 
zbirku Kost i meso u zagrebačkom Oku (augusta 1977.) 
Branimir Bošnjak, "koja je u najužem smislu vezana za 
bosansku tradiciju, ako mislimo pri tome na Selimovića, 
Andrića, Dizdara. Nešto organski povezano sa ljudskim 
životom, izbacuje u smirenim krugovima smrt, bolest, 
glad, nesreću, sreću, koja se u fatalističkim krugovima 
razrasta do blještavog simbola. Čak i povijesne reminis- 
cencije (...) dobivaju simbolično značenja područja borbe 
života i smrti. Svijet se mijenja, ali sile ostaju iste, ljudski 
poroci i želje ne gase se, one kruže u heraldičkom nizu 
oko trošivog tijela u nestajanju..." Tako pročitana "bo- 
sanska tradicija" u Sidranovu slučaju ima ipak samo 
prividnu fatalističku aromu 1 tonalitet. Kad primjerice 
pjeva o Sarajevu koje sreće u raznim povjesmama ili, 
pak, o Sarajevu koje sreće u vlastitom iskustvu, pjesnik 
sve uokolne pojavnosti i sve vlastite tuge bilježi samo kao 
onaj koji je "svikao na čuda". Smjernu ruku Mula Mus- 
tafe Bašeskije (pjesma "Bašeskijina samoća") i ruku 
djevojke koja "rukom sklanja(š) gust pramen kose sa 
čela" (pjesma "Zapis o čudu") objedinjuje nesvakidašnja 
poetska povezanost jednoga ličnog i jednoga općeg sje- 
ćanja. Pjesnik dok piše (dok se čudi), zapravo on se sjeća. 
Sjećanje postaje inventarij ne samo pjesnikovih samoća, 
nego i onih samoća baštinjenih u povijesti. Pitanje je 
samo hoće li o onome koji se sjeća, hoće li o pjesniku, 

hoće li išta o meni znati onaj / što noću će, uz lampu i 
mrak uokolo, / ove redove čitati? 


GRAD KAO CENTRALNI PJESNIČKI MOTIV: 
SARAJEVSKA ZBIRKA 


Knjiga pjesama Sarajevska zbirka ("Svjetlost", Sara- 
jevo, 1979.) otvorila je najširi prostor pjesnikovih zani- 
manja za događaje iz povijesti i sve drugo što svojom 
aktualnošću zaokuplja njegova lirska "interesiranja". 
Kroz pjesme se sretno ujedinjuje vrijeme koje na svoj 
način trpe I.F.Jukić, Mustafa Krilaš, S.S. Kranjčević, 
T.Ujević, sefardi, i ono vrijeme koje pjesnički subjekt 
proživljava u nostalgičnoj šetnji sa svojim "bratom Ste- 
vanom". Sve je objedinjeno Sarajevom. Iz prethodne 
knjige su prenesene one pjesme koje su bile zaokupljene 
ovim centralnim pjesničkim motivom. Pritom, "vezi- 
vanje historije za pojedine lirske trenutke, individualizi- 
ranje historijskih fakata, oživljavanje dotad mrtvih činje- 
nica i izvještaja", postaje, kako primjećuje Slobodan 
Blagojević (Gradac, 1979.), "jedan od omiljenih postu- 
paka. U pjesmama 'Kozma astrolog tumači nebeske zna-' 
ke gospodaru svome princu Eugenu Savojskom' 1 'Bra- 
uning 7,65. Vježba gađanja. Drhti Gavrilova ruka' na- 
lazim vrhove tog postupka. 'Ja ostrvo sam u srcu svijeta' 
vuče nešto od historijske atmosfere, historijskih i geo- 
grafskih naznaka i svoja značenja, dakako, usložnjava, 
baš zahvaljujući i tim naznakama. No, u svim spomenu- 
tim pjesmama, s jednim skoro epskim okvirom, a izrazito 
liričnom atmosferom, možemo reći da se ono historijsko 
i geografsko transformiralo do metahistorijskog i meta- 
geografskog." Pjesnik unaprijed zna sve o izlišnosti i 
besmislenosti onoga što hoće pripitomiti u pjesmu, a opet 
kao da tim pitanjima samoga sebe želi provjeriti: 

Da krenemo onda u konačnu ovu šetnju, brate 
Stevane. Zar nismo već kazali sve — govoreć 
jezikom u kom stanuje božansko, i miriše 

lipa, slavenska sasvim, a pomalo leđna — 

zar nismo već kazali sve, nije li već prozvana 
bila svaka stvar, spomena vrijedna? 


Da krenemo u izlišnu ovu šetnju, Stevane 
brate. Još jednom nam valja obići grad, i 
svesti, na koncu, račun: zbog čega se traćilo 
vrijeme, na što se trošila snaga, i čemu 
mrčio papir? Nije zar: u ime strofe, i stiha, 
i presvijetle pjesme? 


U toj svedenosti na ostrvo svoga tijela i svoga daha 
pjesnički subjekt svodi račune tako što ih povjerava 
nekome Ko bi mogao da ga sasluša. Ko bi mogao da ga i 
pokoleba u njegovim dušinim pustolovinama i traga- 
njima za spoznajom koja i znatno unaprijed može biti 
dogodena: 


Ja sada vidim samo stvarnost: granice moga 
tijela su i granice moga duha! Je li to kazna 
za dvostruki moj ateizam? Neka i jeste, ali ja 
za sobom ostavljam kost, ja ključnu za 
sobom ostavljam kost i po njoj bit će 
rekonstruisano biće ove nesreće! 


Čitači budući naši tako će pronać zvučnu onu 
tačku, kad most se ruši, kad sve se ruši, u 
utrobu svoju, u suštinu. I onaj koji ovo piše, 

u golo će da se pretvori stablo, u zimsko stablo 
golo, koje raste iz betona, s lišćem od jauka, 

s granama od krika! 


Ovim se ne rekonstruira samo jedno 'biće ove nesre- 


će', nego se naglašava da je posvemašnja pjesnička ener- 
gija već unaprijed tamo sudbinski ukalkulirana. Pjesnik 

se, međutim, ne želi odvojiti od svoga gledanja na svijet, 
pa i po cijenu moguće kazne što ju osjeća, jer samo u 
takvom stanju svijesti prepoznaje mogućnosti vlastite 
slobode. Koliko god i onaj koji piše i ono što je napisano 
moglo jednom, eto, postati zimsko stablo (...) s lišćem od 
jauka, s granama od krika! Potom se, dakako, u samom 
središtu pjesnikovih opservacija ugniježđuje ironija: 


Ulicom prolazi, eno, vojnička majka, Šuhra 
Milosnica. Travnjaci, mirno! — nas, međutim, 
čekaju poslovi, javna djelatnost što ne trpi 
odlaganja, književne večeri, humor i satira: 
Kuda sa konjima? U sonet, u sonet, u kola 
pod bič! Kuda sa ovcama? U sonet, u sonet, 
u klanicu pod nož! Kuda sa ljudima? U rime, 
u drame, u rov i u grob! 


I sve druge Sidranove pjesme u ovoj stihozbirci su 
svojevrsne šetnje onkraj sjena Života i Smrti, svih zem- 
nih prisutnosti i odsutnosti, onkraj svake stvari i pojave 
uglačane jednako ličnim i jednako zajedničkim snom ili 
nihilizmom. Zato, koliko god "ubrojnim pjesmama-epis- 
tolama Sidran (...) uporno poricao mistično-ezoterijski 
smisao pjevanja, svodeći sami poetski akt na 'ogledalo 
koje pati', (...) sugestivnost i ljepota njegove pjesme 
dogodi se, međutim, svaki put kao 'čas čuda'", kao 
"neočekivano otkrovenje neponovljivog misterija života 
koji uvijek nanovo kruni i osipa sva apriorna 1 'defini- 
tivna' saznanja, životne spoznaje i poetička uvjerenja. 
(...) Upravo, "Sidranova pjesma se događa kao svojevr- 
sno 'izdajstvo' injegovih životnih uvjerenja o definitivno 
'svedenim računima' ('Meni više ništa ni ružno ni dobro 
ne može da se desi') i poetičkih načela da u toj sudbinskoj 
determiniranosti 'zaboraviti treba oholo ono lijepo kazi- 
vanje'", zapisao je u jednoj svojoj opasci o Sidranovu 
pjesništvu profesor Enes Duraković. 

Svi ovi elementi do krajnosti su očiti upravo u Sara- 
jevskoj zbirci. Zato je ova knjiga bila i ostala temeljem 
ukupnoga Sidranova pjesništva. Sve kasnije pjesme i 
stihozbirke bit će tek blaga pomjeranja u odnosu na već 
upjesmenjenu istinu bića i već izstiliziranu riječ kojom 
se ona objavljuje. Sidranovi stihovi njišu kao ravnodušni 
talasi kojima je svejedno koje su i kakve obale na nji- 
hovim rubovima ali kojimaje važno hoće li biti tačno ili 
razroko oko koje će im primicati vlastite dušine svjetlosti 
i emocije. 


SVIJEST O STVARNOM VREMENU: 
SARAJEVSKI TABUT 


Sarajevski tabutje uglavnom knjiga već objavljenih 
Sidranovih stihova. Ali pjesma "Mora", kojaje bila uto- 
pljena u ranijim stihozbirkama, ovdje stoji kao opomi- 
njuća kapija na početku knjige i otvara se u sasvim 
novom (rekli bismo, prorokovanom) tragizmu i užasu 
sveg onog pjesničkoga svijeta koji je pjesnik nastojao 
dovesti do pjesničkogajezika, znaka i smisla: 


Šta to radiš, sine? 


Sanjam, majko. Sanjam, majko, kako pjevam, 
a ti me pitaš, u mome snu: Sta to činiš, sinko? 


O čemu, u snu, pjevaš, sine? 


Pjevam, majko, kako sam imao kuću. 
A sad nemam kuće. O tome pjevam, majko. 


Kako sam, majko, imao glas, i jezik svoj imao. 
A sad ni glasa, ni jezika nemam. 


Glasom, koga nemam, u jeziku, koga nemam, 
O kući, koju nemam, ja pjevam pjesmu, majko. 

Za "Moru" je Vešović u pogovoru Sarajevskom tabu- 
tu rekao daje "prosto nevjerovatno da je napisana prije 
pet ili šest godina, a ne prije pet ili šest mjeseci". A sami 
Sidranje govorio kakoje ovu pjesmu usnio na makedon- 
skom jeziku. Usnio ju je u vrijeme kadje svoju poeziju 
doista pjevao na jeziku koga nemam. Stanje stradanja i 
rata {Sarajevski tabut objavljen je 1994.) samo je do 
krajnjih granicu izoštrilo tu osobnu dramu otimanja, 
nemanja, dramu identiteta. Pojmovi: San, Majka, Kuća, 
Jezik, u svim beskonačno slućenim simboličkim odbli- 
jescima, ovdje se suočavaju s ponavljajućim unutarnjim 
tragizmom nemanja, jer sve je oteto čak i u pjesnikovu 
snu pa mu jedino preostaje da to, kao nešto najvlastitije, 
svojata u pjesničkim snoviđenjima, ali upravo iz prostora 
tog nametnutoga paradoksa izranja ironija. Jer se i Glas, 
1 Jezik, i Kuća ipak imaju. U pjesmi. Imaju se u očitoj 
mori ijoš očitijoj pjesnikovoj poruci da se ignoriraju čak 
i do granica onoga što prestaje biti stvarnost i postaje 
čovjekova podsvijest. 


Iza "More" nastaju oni stihovi koje je Sidranu napi- 
salo samo vrijeme, nametnuto vrijeme rata i trpnje, a koji 
se polahko pretapaju s onim stihovima i pjesmama što 
smo ih čitali u ranijim pjesnikovim knjigama, da bi se, na 
kraju Sarajevskog tabuta, jedna osobna trpnja (mora) 
pretvorila u opću ljudsku moru. Posljednja pjesma u ovoj 
knjizi nosi naslov "Zašto tone Venecija". 

U toku svoje zagledanosti u "nebo, iznad Venecije", 
na kojem se posljednjih sedam milijardi godina "ništa 
promijenilo nije", pjesnik nastoji otkriti razloge Božijega 
prisustva na zemlji, ali i razloge uslijed kojih je izložen 
tonjenju njegov narod i njegova zemlja pod krvavim 
naletom neposrednoga balkanskog i, posrednoga, evrop- 
skog fašizma: 


Gledam u nebo iznad Venecije. Gore, i posvuda, 
jeste - Bog. Jedan. Sto stvorioje Svemir, sedam 

milijardi svjetova u Svemiru, u svakom svijetu puno 
jezika i naroda, i po jednu Veneciju. — I jedan 
malehni 

narod dao, u jednome svijetu, na kopnu što ga zovu 
Evropom, u plemenu Južnih Slavena. Tuje Granica. 
Bosna. Bosna. Bosna. Dodiruju se tu, i tuku, Istočni 
križ i Zapadni križ, od jednog Križa nastali. A 
bošnjački narod je pitom. Zato prihvati ruku Treće 
Vjere: u Jednoga Boga, Koji nije rođen, niti je rodio, 
a Gospodar je svjetova, i Vladar Sudnjega Dana. 


Upravo je u ovim stihovima Sidran krajnje ličan i 
krajnje prepoznatljiv kao pjesnik. Sve je jasno, sve je 
kristalno jasno kao daje oduvijek tu, izrezbareno, sve je 
na svome mjestu od iskona, a opet sve nam se još jednom 
iznova kazuje i sve to još jednom prepoznajemo kao 
čestice vlastitog bića i njegove kozmičke dogodenosti. 
Ovdje nema ironije. Tamo gdje prestaje ironija počinje 
molitva: 


Gledam u nebo iznad Venecije. Zemaljski su 
gospodari namjerili da bošnjačkog naroda — nema. 
Venecija tone. Evropa tone. Tone kolijevka, i dijete 
u kolijevci tone. Tonu kontinenti. Tone ruža u važni 
od stakla murano. Tone Murano. Hotelska soba 
tone, 
Zašto ne treba na svijetu da ima naroda bošnjačkog? 
Među bojama, jedna boja manje? Među mirisima, 
jedan 
miris manje?—Zašto ne treba na svijetu da ima — ova 
Venecija? Među čudima - jedno čudo manje? 


U molitvi glas postaje razgovjetniji i manje umjet- 
nički uvjerljiv. Ali, utoliko svaka njegova pjesnička 
uvjerljivost postaje dodatno uspjelijom. Pjesnik svojim 
čednim ljudskim čuđenjem nastoji premostiti prostore 

između neba i zemlje, između "Gospodara Svjetova" i 
"zemaljskih gospodara"... U svome čuđenju molitvi on 
ne sumnja u krajnosti dobra kao što je to sumnjao u mno- 
gim ranjim pjesmama. Ali, ovdje je Sidran pjesnik koji 
pjeva sa "mirnom rezignacijom", koji pjeva s punim osje- 
ćanjem prostranina i rubova kojih se dotiče njegova 
svijest o prolaznosti i svijeta i događajućeg zla na tom 
istom svijetu, koji pjeva tako kao da "jednostavno, go- 
vori" (R. Vučković). U krivu su zato oni čitači Sidranove 
poezije koji su njegovu sintaksu atribuirali "euforičnom", 
koji su mu spočitavali sladunjavu retoriku i patos. Povre- 
mena tzv. semantička prozirnost njegovih stihova kadi- 
kadje mnogo više vrlina negoli ikolika slabost. 


KRAJNOSTI: ZAŠTO TONE VENECIJA 


Nakon Sarajevskog tabuta, u kojemu su izmiješane 
one najbolje Sidranove pjesme sa onim novonastajućim 
u kojima se snažno pušilo bolno iskustvo agresije na 
Bosnu i Hercegovinu, štampana je knjiga pjesama Pla- 
neta Sarajevo (BiH Savez i "Merhamet" u Švedskoj), 
koju u pogovoru Izet Muratspahić, vrlo prigodničarski, 
opravdava kao poeziju "naše suvremene zbilje koja niče 
iz ognja i krvi, ali i herojskog otpora, prezira i prkosa". 
Ovim bismo riječima mogli dodati samo ono što je, 
primjetno samokritički, rekao sami Sidran u nekoliko 
posljednjih stihova ove stihozbirke: bijaše, za dlaku/pa 
veliki pjesnik/ali se namjesti /strašni rat/i napisa knjigu 
/ svojih najslabijih pjesama / i nekaje, vala baš. Ova mala 
izdavačkoprigodničarska "neozbiljnost" bit će poprav- 
ljena novim izdanjem Sidranovih stihova objedinjenih 
naslovom Zašto tone Venecija (Bosanska knjiga, Sara- 
jevo, 1996.). Ova će pjesma stajati, odmah izaproslovne 
pjesme, na čelu knjige. Sidran se nije odrekao pjesama 
koje je od 1992. naovamo ispisivao kao prigodne aneg- 

dote o sarajevskim i bosanskim junacima tokom oslo- 
bodilačkog rata, kao opoetizirane reportaže i novinske 
"izvještaje" o svemu čeg mu se, kao onome koji bilježi 
jerje "svikao na čuda", taknula misao o oko. I ovdje će 
pjesnik (pjesma "Epitaf") postaviti nekoliko upita o svo- 
me pjesništvu za one koji će u nekim kasnijim vremenima 
noću (...) uz lampu i mrak uokolo, /ove redove čitati: 


Pronio je 
kroz život 
glavu punu muzike 


Jedva 

da je išta od nje 

stalo u rečenice 

po kojima će 

da ga pamti svijet 

Ne bismo se, međutim, usuđivali reći da je Abdulah 
Sidran završeni pjesnik. Ne zato što bi to bila nepravda, 
već zato što bi to u njegovu slučaju još uvijek bio itekako 
veliki rizik. 


Sarajevo, 31. mart 1998. 


Hadžem HAJDAREVIĆ 

SARAJEVSKA ZBIRKA 


PJESME POD OPSADOM 


PLANETA SARAJEVO 


(Uz Šubertov gudački kvartet "Smrt i djevojka") 


Poslušajte 
kako diše 
Planeta - Sarajevo. 


Poslušajte 
kako plače Djevojka: 
"Smrti, nemoj me uzeti!" 


Koliko smo puta 

plačući 

kazivali 

naše žarke molitve za mir? 


Ne haje Smrt za djevojačkom suzom, 
ne haje Smrt za ljudskom molitvom. 


Poslušajte 
kako diše 
Planeta Sarajevo. 


Pogledajte 


kako cvate 
Planeta Sarajevo! 

Čujete li 
kako njenim žilama 
krv neumitno kola? 


Ljudi, eno, idu - 
popravljaju zube. 


Ljudi, eno, idu - 
djecu vode na šišanje. 


Eno, ljudi idu - 
kupuju novine. 


Onaj, vidi, 
uzgaja golubove! 


Onaj, pogledaj, 
ne može da živi - 
bez ukrštenih riječi. 


Vidi 
kako ljudi idu 
zaneseni poslom! 


Kako su samo 

prekonoć ostarjeli! 

Od čeg su se, tako naglo, 
svi odreda - proljepšali? 


Na Planeti Sarajevo, 
vidio sam čovjeka - 
puši lulu - i žuri! 


Vidio sam, 
na Planeti Sarajevo, 
jedan čovjek jede - i plače! 


Vidio sam djevojčicu, 

na Planeti Sarajevo, 

u parku kojeg nema, 

bere cvijeće kojeg - nema! 


Smrtje temeljan kosac, 
zaludna je suza djevojačka, 
uzaman je svaka 

molitva za mir! 


U svemiru, 

- ime mu je Bosna 
djevojčica jedna. 

rukom koje nema, 

bere cvijeće kojeg nema! 


Nije ovo rat 

- u ratu, posvuda, ima cvijeća 
ovo je Borba od Iskona! 

U njoj se biju dva načela 

- od Iskona 

do Sudnjega dana - 

načelo Dobra 

i načelo Zla! 


Neka nikad ne prestane 
između Zla i Dobra borba! 


Zar da nestane 
sa Svijeta Dobro? 


Zar da Djevojka 
u ruku ljubi 
Kosca Smrtonosca? 


Čujete li kako plače: 
"Smrti, nemoj me uzeti!" 


Ne plači, djevojko, 
ne plači, kćeri lijepa! 


Nikad 1 nikad 
prestati neće 
između Zla i Dobra borba. 


(Sarajevo, 1.2.1994.) 


ZAŠTO TONE VENECIJA 


Gledam u nebo, iznad Venecije. 

Ništa se promijenilo nije, posljednjih 

sedam milijardi godina. Gore, ima Bog. On 
stvorio je Svemir, u Svemiru sedam milijardi 
svjetova, u svakom svijetu bezbroj naroda, mnoštvo 
jezika - i po jednu, jednu Veneciju. 


Narode stvorio različitim, na uho im šapnuo: "Sada 
upoznajite jedni druge." Sijaset jezika dao, da ih uče, 
jedni od dragih, kroz jezike da se upoznaju, i SVI, 
od toga, bivaju bogatiji, i bolji. Veneciju dao, kao 
ticu i ribu što je dao, da ljudi i narodi vjeruju 

u Njega - čudeći se Njegovim djelima. 


Gledam u nebo iznad Venecije. Gore, i posvuda, 
jeste - Bog. Jedan. Što stvorio je Svemir, sedam 
milijardi svjetova u Svemira, u svakom svijetu puno 
jezika i naroda, i po jednu Veneciju. -I jedan 
malehni 
narod dao, ujednome svijetu, na kopnu što ga zovu 
Evropom, u plemenu Južnih Slavena. Tu je Granica. 
Bosna. Bosna. Bosna. Dodiruju se tu, i tuku, Istočni 
križ i Zapadni križ, odjednog Križa nastali. A 
bošnjački narod je pitom. Zato prihvati raku Treće 

Vjere: u Jednoga Boga, Koji nije rođen, niti je rodio, 
a Gospodarje svjetova, i Vladar Sudnjega Dana. 


Gledam u nebo iznad Venecije. Zemaljski su 
gospodari namjerili da bošnjačkog naroda - nema. 
Venecija tone. Evropa tone. Tone kolijevka, i dijete 
u kolijevci tone. Tonu kontinenti. Tone ruža u VazZi 
od stakla murano. Tone Murano. Hotelska soba 
tone, 
i Društvo mrtvih pjesnika tone. Zašto ne treba 
na svijetu da ima naroda bošnjačkog? Među bojama 
-jedna boja manje? Među mirisima - jedan miris 
manje? 
Zašto ne treba na svijetu da ima - ova Venecija? 
Među čudima - jedno čudo manje? 


Gledam u nebo, iznad Zemaljskog svijeta. 

Jedna se zvijezda, u dugome luku, ruši u bezdan 
Svemira. Kao da pade - posred Kanala Grande. 
Zemaljski svijet, medu sedam milijardi vasionskih 
svjetova, hoće da ostane siromašniji za cio jedan 
narod. Takva je volja zemaljskih gospodara. 


U Svemiru, tada, jedna zvijezda pada. Zato tone 
Venecija. Svemir bude siromašniji - Za cio 
jedan svijet. Takva je volja Gospodara svjetova. 


Takva je volja Vladara Sudnjega Dana. 


(Venecija/Sarajevo, = avgust/septembar 1993) 

SARAJEVSKA MOLITVA 


Kumim Te Bogom, Veliki Bože, 
skloni sa svijeta životinje! 

Neka preostane sve od mačijeg roda, 
moje sirotinjstvo neka preostane, 

ali - skloni životinje. 


U pseći rod ne diraj, 

ne dotiči tice, 

samo te molim, milosni Bože - 
skloni životinje. 


Skloni životinje, sa obronaka, skloni. 
Skloni životinje, preklinjem Te, Bože - 
ali mi ne diraj svinju ni vepra, ne diraj 
slavuja, ni kućnoga šarenog pjevača. 


Ne diraj ništa u šta je lijepo pogledati, 
ne diraj ništa, ali životinje svakako skloni! 


Mrava ne diraj, i marvu zanemari, 
ali životinje - skloni! 

Sa obronaka, poviše gradova, skloni. 
Sa svijeta, gdje si ih metao, skloni. 

Skloni ih, Bože, 

i pomozi im, Bože. 

Niko im, bez Tebe, pomoći ne može. 
Nema im nigdje stana ni staništa, 

na oba svijeta - kuće ni kućišta. 


Skloni ih, Bože, 
sa oba svijeta. 
Skloni, 

i pomozi. 


Sarajevo, juna. 1992. 


SVE DRUGO MIJENJAM 


Nakon duge priče o politici i ratu, 

o uzrocima srpskoga fašizma, 

i pomoru što ga, na oči Svijeta, 

čini nad pitomim narodom dobrih Bošnjaka - 
kažem novinaru iz Milana, 

na svome italijanskom jeziku, 

kako sam, ne tako davno, 88. godine, 

bio u njegovom gradu i izgovorio u sebi jednu, 
nikad zapisanu pjesmicu. 


Biste li se mogli sjetiti tih stihova, 
ako Vam nije nelagodno, menije to 
jako važno, ja sam, znate, rođen u Milanu? 


Naturalmente, velim. Ja sve svoje stihove 
pamtim, io sono - come si dice kažnjen? 

Ja sam... sjećanjem nagrađen i kažnjen, 
ono je mojejedino imanje, i ničega 

drugog nemam, baš kao ni razloga 

za nelagodu i stid. Ovako kazuje, nezapisana, 
moja Molitva u Milanu: 

Učini da umrem 
ovoga časa, Bože. 
Samo ostavi 

moje oči 

na svijetu! 

Neka gledaju 

kako Placom Duomo 
prolaze žene. 


Trajala je, u njegovome oku, 
nekakva zdrava i plemenita tuga, 
dok se moja bol, iz bosanskoga, 
u njegov jezik pretakala. 


Biste li danas - u svjetlu ovoga užasa 
mijenjali nešto u Vašoj pjesmi? 


Sve drugo mijenjam, 

ali ne mijenjam ništa, 

ni slovajednoga, 

u pjesmi o ljubavi i žudnji. 


ŽENSKA 


padale su granate 
bombe su padale 


jedna namje i u sobu ušla 
a on me ni zagrlio nije 


ratje veliko zlo, koje hoda 
u kuću dođe, u dušu ude 


1 kuću 1 dušu uzme 


a meni je trebalo 
samo da me zagrli 


krila sam kad plačem 
krila sam kad mrzim 


krila sam od djece 
da mi treba ljubav 


samo jednom da me zagrlio 
meni bi prošao rat 


prošao bi za me 
užas koji hoda, uzima zemlju 


uzima grad, otima kuću 
rastura dušu 


tristo dana rata 
a on me ni pogledao nije 


tristo dana i trista noćiju 
rat nema duše ni očiju 


predugo smo zajedno 
i znam da se ljubav troši 


kao novci, kao uspomene 


ali su okolo 
padale granate 


i meni je trebalo 
samo da me zagrli 


MUŠKA 


Tu se ništa nije dalo učiniti. 


Krenem rukom 

daje, preplašenu, 

po kosi pomilujem - 
ustukne, štrecne, 1 vrisne. 


Šta li je vidjela 
u mojim očima? 


Rasturi bomba, odera snajper, 

ubi granata - al sveje to ništa, 

baš kao davno viđena filmska slika - 
kako ubija ovo: bespomoćno stajanje 
pokraj = bolesnika. 


Iza autobuskih stakala, prema službenome 


spisku, tristosedamdeset i tri lica 


očajnika. (Ono jedno, Ko suhi kreč bijelo, 


lice je moje nesretnice.) Tri stotine 


sedamdeset i tri tone straha, ujednome danu, 


odlazi iz grada! 

Ridaju i stenju, pod tvrdim limom, teški 
motori. Bruji i prede svenarodni plač, dok 
zamiče konvoj, između Tehničke škole i 
Holidej ina. Mojaje ruka utrnulo klatno, 
tijelo - na tjeme izvrnut zidni sat. Unutra, 
jošjedna eksplodira mina, i meni, u trenu, 
kao da prestade rat. 


GROB I TUNEL 


Sutra će se navršiti 
trideset godina 
kako je umro Otac 


U to se vrijeme 
svaka bolest nasmrt 
zvala rak 


Alije 

na njegovome grobu 
ispod petokrake 
komotno moglo pisati 
umro od jezika 


Majka je 

hvala dragome Bogu 

u svojoj sedamdeset i petoj 
dobro i zdravo 


Njenu smrt 

i sahranu 
apsolutno 

ne moram doživjeti 

Sinoć sam je 
uz pomoć dobrih ljudi 
ubacio u tunel 


KNJIGE 


Ispoklanjao sam 

u ratu 

najljepše knjige 

iz kućne biblioteke 


Prazna mjesta na policama 
pamte svoja imena 

i u mraku 

plaču 


Ali 

kako sam drukčije 
mogao uzvratiti 
stotini ljudi 

koji su mi činili dobro 
u borbi svakodnevnoj 
za kruh 

za vodu 

za svjetlo 

za krov nad glavom 

za krov nad glavom 
ovom mojom 

i krov nad glavama 
mnogih 

koje volim 


BOLESNIK SARAJEVA 


Nisam razumio 

prije trideset godina 

stih Anonima iz Sarajeva 
trista godina star 


U domovini 
ostah željan 
domovine 


Što god nisam 
prije trideset godina 
umio razumjeti 
danas mi se događa 


APSOLUTNO RELATIVNO 


kada je birao 

gdje da sebi načini boravište 
do kraja života, u svome gradu 
na lijepu mjestu da živi 


naš arhitekt b.s. 

tvorac sarajevske graditeljske 
estetske sinteze 

tragao je dugo, da pronađe 
pravo mjesto 


u centru grada, u strmu sokaku 
austrougarski tavan 
u svjetlosni raj pretvorio 


sa dva balkona 

puca vidik 

na sve četiri strane svijeta 
i sve mu kao na dlanu stoji 


na jugu-trebević 
(cure odozgor bašče 
i kućice raštrkane čuče) 


na sjeveru - poljine i mrkovići 
(gabuka i šljiva cvate, pod nebom 
od paprati i perja) 


istok - borije 
(tamo se zimzelen u nebo penje) 


zapad - sarajevsko polje, i u njemu 
- ne lezi vraže? - 

sedam, bijelo okrečenih 

kasarni slavne JNA! 


kako li su samo stvari 
apsolutno relativne! 


sa sve četiri strane 

kao na dlanu, danas puca pogled 
na boravište 

našeg arhitekte 


odasvud po njemu 
pucaju i tuku 
hrabri srpski artiljerci 


i čovjek 
iz podruma 
ne izlazi 

BOSNA NA NOVOM ZELANDU 


- Ama, jesi li to ti, Feride? 

- Jesam, Allaha mi, ajesi li to ti, Naile? 
- Jesam, a kamo sreće da nisam! 

- Bože dragi, kako je Svijet mali! 

- Nije Svijet mali, nego je golemo Zlo 
što nas je po Svijetu rasturilo! 


MEZAR HAMID-BEGA KARPOVA 


Za Azru Begić 


Danima vrebam 

da zamuknu granate 
prikunjaju snajperi 
pa da odem 

na Grlića-brdo 


Morao bih saznati 
da li je preživio 
grob Hamid-bega Karpova 


Tridesetje godina 
Sarajevo žvakalo 
mrvice romana 

o uzoritoj familiji 
Karpova a muslimana 


Kako se Ešref 
četrdesetosme 

ubio zbog ljubavi 

i ostala za njim mapa 
prvog sarajevskog stripa 

Kako se Nedžad 
pedeset i devete 
trbuhom za kruhom 
obreo u Belgiji 


Kako je po sestru 

lijepu Eminu 

došla jednog dana Sreća 
odvela je za ruku 


I o Hamid-begu 
podosta se znalo 


Bijela garda i Oktobar 
bježanija i Odesa 

Sarajevo ovo potom 

kao čudo nad čudima 

"Nije život što i polje preći" 
kazivo je svako malo 
podižući praznu čašu - 

a punoj je puno dao. 


Štaje tako lijepo 
medu nama vidio? 
pitale se džematlije 
kad je uzo vjeru Islam 


A u kući gospoda 
Ljudmila - Amila 
dva lijepa sina 

i ozbiljni poslovi 
da se kćerka dogodi 


Trideset je godina 
Sarajevo žvakalo 
mrvice romana 

o čestitoj lozi 
Karpova a muslimana 


Zato vrebam danima 
da zamuknu granate 
prikunjaju snajperi 
pa da odem 

na Grlića-brdo 


Jednim ću pogledom saznati 
da li je živ meZar 
Hamid-bega Karpova 

i kako je u Sarajevu 

devet stotina devedesetpete 
završio roman 

započet u Odesi 

osam stotina osamdesetdruge 


RAZVLAČENJE PAMETI 


(prilog raspravi o Sandžaklijama) 


Primirio se u brdima nad gradom Jeremija 

onaj Krstić, junak - artiljerac, iz devetsto 
dvanaeste primjerak, štono kažu: redak zver! Nema 
u njega mahe, jer sve su, pod njim, idealne mete 

- bolnica, dijete, pekara, mljekara, ono što 

stoji i ono što se kreće, što leti, što leži 

u zraku, pod zemljom, na zemlji - sve je savršen 
cilj - kako se samo naše Sarajevo /epo namestilo! 


Herojski hrče u brdima Jeremija, slazi niz padine 
mirisna struja trinaestojulke, pokoji u njoj talas 
crnoga lukca - a ovdje, na stolu, plaminja svijeća, 
mistične šare u zraku plete duhanski dim, skup 
probranih Sarajlija od politike, vlasti i kulture 
šapatom raspliće bošnjačko nacionalno klupko, 
tabireći teško pitanje o našim ljudima iz Sandžaka. 


Šta su, i KO su - naši Sandžaklije? 
"Oni u vindjaknama, nalik jedan drugom, Ko jaje 
jajetu. Uoči rata, od njih se ulicom nije moglo 


proći, za rukav čupaju: devize, devize! - Daleko 
im lijepa kuća, i njima i njihovoj raboti uličnoj!" 

Ščibuka tako okinu jedan, na jeziku prebrz, 
jamačno: 
ni gladan ni žedan. Drugi će na to kazati ovako: 
"Da od te rabote nije kakav kalašnjikov kupljen? 
Pokoja 
Zolja, i taj ti pod pazuhom hekler? Nećeš zar kazat 
da ti gaje babo, od penzije, kupio? 


Pokušavam se prisjetiti: o tome mora da postoji 
antička matrica, i mora da je prema njoj veliki 
Aleksandrijac skrojio kakvu ironičnu parafrazu. 
Njegove sam pjesme naizust znao, a sad se, evo, 
ne mogu sjetiti ni stiha, ni matrice grčke 
po kojoj je skrojen! Tristo je dvadeset i sedmi dan 
kako pod opsadom živimo, brojeći mrtve, danju i 
noću, 
brojeći mrtve. Pomelo se sjećanje, pomutila pamet, 
brojeći mrtve. Da lije na to mislio đeneral, spočetka 
pakla kazujuć komandu: "Velušiće tuci, tamo nema 
srpskog življa mnogo! Baščaršiju tuci, 
Predsjedništvo 
i Skupštinu tuci - da im razvučemo pamet"! 


Ko su, i šta su - naši Sandžaklije? 


"Oni što nam unakaziše grad, na divlje zidajuć kuće, 
uokolo, kud god okom pogledaš"? "Ko čita 
smrtovnice, 
i razumije se u nauku o imenima, lahko je mogo 
izračunat: od petoro poginulih, u odbrani grada, 

barem su dvojica, svakoga dana, naši Sandžaklije. 
A ovaj 
prsten oko Sarajeva, koji nas štiti, od njihovih je 
kuća 
napravljen. Ni jedno još naselje nije palo ako su ga 
štitili oni, naši Sandžaklije. Gdje njihovih kuća nije 
bilo, otuda nas, danas, tuku vukodlaci". 


Kao da mi dođe, navrh jezika, Kavafisov stih. 
Kako ono 
bješe? Kako je ono kazivao Kavafis? Sad mije 
navrh 
jezika bilo... Jeste, razvuklo mi je pamet ovo 
brojanje 
mrtvih, danju i noću, brojanje mrtvih. Ljudski je 
mozak 
gumica za brisanje, tako veli Vešović, ajok 
olovka za 
bilježenje. Da ne poludi onaj koji pamti, onaj što 
mu je 
jedini posao postalo - brojanje mrtvih. 


Stiha Kavafisova ne mogu da se sjetim. Da li je na 
to 
mislio monstrum s epoletom? Na ovo, kad krenem 
do 
stola, da zapišem stih, a stih mi pobjegne, u sedam 
koraka, pa ne znam ni što sam prišao stolu? II je 
razvlačenje pameti upravo ovo, kad ruka, u svakom 
retku, u ponekoj riječi, ispusti poneko slovo? 

Šta su, i Ko su - naši Sandžaklije? 


Ne dopusti, Bože, da meni, koga si zdao da govori 
i pamti, pamti i govori, Jeremija Krstić, u opanku 
ušljo, oduzme sjećanje i nauk! Kako je ono kazivao 
Kavafis? Kako je ovo kazivao Kavafis? Ovako, 
ovako: 


Kad požele da sebe hvale, Grci će reći: 
"Ovakve naš narod rađa", misleći na vas. 
Tako velike biće njihove hvale. 


Tako velike biće naše hvale, 
njima, našim Sandžaklijama 

- sad, evo, znamo Ko su i šta su - 
njima, 

Bošnjacima što krvavo 

i preskupo plaćaju svoj ulazak - 
u Bošnjake. 


(24.3.93.) 

PRESTANAK OPĆE OPASNOSTI 


Nisam upamtio ništa 

od svega što se zbivalo danas 
trinaestog juna devedesetpete 
hiljadu sto i ne znam kojeg 
dana pod opsadom 


Samo mi pred očima 

dok se uvodim u san 

blista osmijeh 

čiste djetinje radosti 

na licu Nedžada Ibrišimovića 

u trenu kad mu - umjesto pozdrava 
na bosanskom jeziku - rekoh 
"Eselamu alejkum" 


Trista hiljada sarajevskih logoraša 
zna da ova pjesmica ovdje 
prirodno završava - ali 

šta sa cijelim Svijetom 

u kogaje davno struhlo srce? 


Zato o Majstoru dodajem još ovo: 


Njegova je duša 
zajedno sa tijelom 
četiri decenije gorjela 
na lomači vlastite 
nesnošljive darovitosti 


Po sebe 
i po druge opasan 

je bio taj spoj 
čovjeka i njegovog dara 


Gdje god bi dođi - 
svirala opća opasnost 


Već se vidjelo 

kako u dim, prah i maglu 
odlazi Majstor 

i svako njegovo nadahnuće 


Prijatelji kriomice 
posmrtne govore spremali 


Tad učini samo jedan korak 

- ni udesno ni ulijevo 

ni naprijed ni natrag - 

nego udubinu učini korak 
kojim se skloni 

u kuću revne i smjerne molitve 


Sada nam otamo 
na naše pozdrave 
dječijim osmjesima uzvraća 


PAO TESPIH 


čuo sam 
nikad nisam Vidio 


kako se zna dogoditi 
da pištolj opali sam 


imam u kući 
na zidu sliku 


portret = sidranove = kćeri 
veoma dobro znam 
otkuda mi 


1 kćerka 1 slika 


ne znam otkud mi 
ne znam otkad mi 


jedan žuti tespih 
od jantara 


kada mi se 

trefio u ruci 
rekoh 

neka bude uz ono 
što mije najmilije 


i tako se 

na istome zidu 

o istome ekseru 
našao sa slikom 
moga živog djeteta 


čuo sam i ranije 
da pištolj može 
opaliti sam 


ali da tespih može 
sam, 1Z čista mira 
sa eksera i sa Zida pasti 


nikada nisam 
niotkuda čuo 


od granata i gelera 
sve po kući slomljeno je 
sve sa zida padalo je 


nikad tespih 
i nikada portret 


u podne 

jednog mirnog dana 
iz čista mira 

pade tespih sa zida 


predveče 

istog mirnog dana 

iz strašne daljine 

pozove me kćerka 

i strašnim mi glasom kaže 


da me više ne voli 


(12.2.1995) 

NAŠE GORE LIST 


erotska humoreska 


Zanoće četiri krasotice u ljepoti ratnog stana 
trojice naših slavnih sugrađana! Iz razloga više 
- a dobar ukus uvijekje razlog dovoljan i 

najpreči - 
imena njihova nećemo reći, samo toliko, da 


jedanje od njih lafčina teška, prva teve faca, 

drugi veoma opasan filmski režiser, ovdašnja 
gradska raja, a treći - ponajbolji od naše gore 
list - čuveni pjesnik i scenarist! 


Dvije će djeve, kad dođe vrijeme, sa dvojicom 
prvih, 
jedna za drugom, u lijevu sobu poći, a pjesnik nek 
se 
snalazi kako zna i umije, tj. kako ne umije i ne zna 
- na način Sirana, pukog analfabeta - sa 
preostalom 


polovicom ženskoga kvarteta! Svrataje pjesnik 


počeo 
da mjerka te dvije: prepao bi se, kao od zmije, one 

u helankama, iz kojih mlado meso kipi, al ovaje 
druga 
srednje dobi, i tu bi mogla, na kraći rok, da se zdipi 


u neku ruku - ljubav. Da stvarima dadne 
poželjan tok, i tako olakša zajedničku muku, 
brzo se skloni u desnu sobu, misleći kako bi 
trebalo da mu na ruku ide to 


što u boravku dnevnom 

postoji ležaj cijeli, i njega dakle odabrati 
može ona kojoj je dalje od glave ideja 

da s nelijepim pjesnikom noćnu sobu dijeli. 


Njega što se tiče, sasvim je jasno, i takoje 
red - s obzirom na godine, ćelavost, i trup kao 
u drvosječe - nikakve klasične, tj. magareće 
dileme nema: sjekiraje svakako upala u med! 


E jeste mu bilo oko srca milo 

kad u sobu uđe, u dva 1 dvadesettri, 

ona sa cvikerom, profesorica književnosti, 
i uz to još stručnjak za gledanje u karte. 


Neuk u poslovima seksa, on ipak poznaje one 
nevolje futura: gdje bila je Žudnja, doći će tuga, 
duga postkoitalna šutnja, sva moguća nagla 
otuđenja. Sa njom će stvar da spasi obilje tema 

što ih podastire književnost i kultura! Uz 
cigaretu 1 čašu vina, časkom bi se i umnožio 
imetak: odjeknuo bi drugi, produžni, pa starački, 
treći -jedino objektivni metak! 


Jer onaj se prvi ne bi ni mogao 

uzeti ozbiljno. Pjesnikovaje oskudica 
isuviše duga, patnja od nje isuviše teška 
(svjedoče o tom periodične gnojnice 


što mu od lica filozofa prave lice šiparice) - 
a djevojka tako mlada, pametna i lijepa 

da brzojeb ne bi bio iznimka ni greška, 
nego pravilo i zakon! Kako bi onda, ne daj 


Bože, pronašao zaklon od sramote, da u sobu 
ude ona mlada, što joj tijelo cvjeta, tek 
umaklo iz puberteta? Ona ne zna Za to, a sa 
njom ni dvije teme ne bi mogao naći, taman 


dajoj je medu nogama zlato! Presretan zato 

bijaše pjesnik kad u sobu - tačno u dva i 

dvadesettri - uđe profesorica književnosti, 
direktna 

nebeska vila! Opada sa nje rublje, nečujno KO 


svila, silazi nakit - lišće sa njenog tijela - breze, 
on suzbija naglost i drhat, pod talasomjeze 

i miline pokušava reći potpuno ležerno: "Hoćeš li 
ti ovamo, ili ćuja tamo?", a ona, kao, preču: 

"Jeste li čitali Danteov Inferno? - Ovakav 
redoslijed, u kom književnost je pod a, ne sluti 
na dobro, i moglo bi ispasti da ničega nema od 
tačke be- a onaje zapravo a! - u kojoj bi 


moralo prvo da se hebe, pa neka onda slijedi ce, 
de, ipod razno, kadjezik može da melje naprazno, 
o više tema, sa bezbroj početaka i svršetaka, 
naravski - između britkih, jasnih i lucidnih 


metaka. "Kakvi čito - hodo!" lupi odgovor iz 

vica (ali ubistveno tačan!), dok mu se uz hrbat 
propinjahu srsi a u mozak istog trena ude pitalica: 
"Kojoj svrsi služe ovakve ljudske zgode? Doveo si 


me, Bože, do izvora, a ne daš mi da se napijem 
vode?" Uto krasojka već podjorgan šmugnu 

- samo 
je sijevnuo butina njenih žar - "Hoćeš li da 
priđem ja, kad već ne prilaziš ti?" upita 


pjesnik, a ona: "Ja bih da pričamo o književnosti." 
Pjesnikje, inače, lirik, daleka muje i sama 
pomisao o prinudi, al nije ni voljan tek tako 
pustiti da vila iznudi književnu tribinu 


(prije bi je poslao u zvizdu materinu!) tamo 
gdje trebalo bi da postelja od ljubavi gori, da 
raspada se krevet, rasturaju prozori i vrata, 
da strop se slama i ruši! Ne zna se gdje mu 

bješe teže: u gaćama ili u duši! "Izvoli, vilo!" 
izgovori naglas, a u sebi doda "I sram te bilo!" 
"Ja mnogo volim Popu. O njemu i rad diplomski 
sam 
pisala.". "Umro je on" kaže i zašuti, ne htijuć 


nipošto ispasti konj, ako već vila, sasvim 
očigledno, ni u snu nije veslo sisala. "To sam već 
znala, nego na njegovu poeziju mislim". "Što se 
poezije tiče, ona se, kao i uvijek, pisala sama. 


Vasko je znao dobro popit, i imao teških muka sa 
ženama". Nagoni tako pjesnik vodu na svoj vrući 
mlinac, al hoćeš klinac! Ne da se vila sa teme 
smesti, još manje na ovu, prioritetnu navesti: 


Kora, Nepočin polje, Uspravna zemlja, Sporedno 
nebo" - svako bijoj ovdje udjenuo glagol - al 
ovaj je pjesnik od višega reda pa zato šuti, u 

mrak sobe gleda, i pakosnu odluku u stihove meće: 


- Pošto vila koke dati neće, 

nek propadne i književno veče! 

- Nek propadne književna tribina, 
kad propada sjajna - jebačina! 


Okrenu se, i snažno zahrka, tako da se nije 
znalo iznenadna zvučna frka dolazi li spolja il 
iznutra. Tome će se teško ikad ući utrag. Još 
jednuje strofu sastavio hrčuć: 

Kad se pjesnik 
svojoj vili sveti, 
nek svi misle 

da grad u zrak leti! 


Slego se ujutru tutanj, i muške glave brišu iz 
postelja. Ratje, svakome se nekuda žuri, i sveje, 
s razloga trista, suviše ozbiljno. Nage se pjesniku 
na uho jedan od one dvojice iz lijeve sobe i tonom 


prisnim (kako to već biva kod starih drugara, 

i uz to još čuvenih poslovnih ortaka) prošanu: 

"Scenaristo! Bi |1' šta il' ne bi?", a ovaj mu, 

iz svoga poslovičnog mraka, uzvrati: "Registo, 
odjebi!" 

IZ GROBOVA USTAJU 


Silaze u grob, 
Ko djeca bezazleni, 
Bosanski Muslimani. 


U progon odlaze, 
KO djeca lakovjerni, 
Bosanski Muslimani. 


U progon, u grob, 
KO djeca neoprezni, 
odlaze, silaze, 
Bosanski Muslimani. 


Pogledaj sad) 

Iz progona, sa daljina, 

iz izgnanstva, sa strašina, 
vraćaju se - dobri Bošnjani! 


Ozbiljna lica, 

iz grobova ustaju, 
u vjeri čvršći, 
dobri Bošnjani. 


Jakoga srca, 

iz grobova ustaju, 
u duši ljepši, 
dobri Bošnjani. 


Iz grobova ustaju, 
u duhu jači, 

jači i žešći, 

dobri Bošnjani. 


Kako ihje, Bože, 

malo ostalo, 

a kolika, Bože, svjetlost pobjede, 
sa lica im Zrači! 

STARE PJESME (1965 - 1970) 


NI TRAGA O SEBI 


Ni traga o sebi ostaviti nećeš. 


K nebu posegle, tvoje se ruke ruše, 
ošinuti gromom, trnu i gore ti prsti. 


I o sebi više ništa ne znaš. 


U prazan se pogled, ni u što, pretvaraš, 
takav, nit privržen čemu, niti zdvojan. 


I dok, tako zgrčen, pod borom ležiš, 
od mrtve zvjeri razlikuju te 


jedino dlanovi tvoje majke, vlažni. 


Ni traga o sebi ostaviti nećeš. 

GOST SA DRUGOGA SVIJETA 


Čekam 

da Gost pokuca na vrata 
i ništa 

ne mogu 

da radim 


Koje se god stvari dotaknem 
iz ruku 
mi klizi 


i ničemu 
ni za tren 
ne mogu pripasti 


do samo 
ovom čekanju 
da na vrata pokuca Gost. 


ZNALO JE BITI VREMENA 


Znalo je biti vremena kad duša ciči. 

OČI, srce i ruke, prepuni budu straha. 

Na mrtve svoje u trenu počnem da ličim, 

tijelo mi lomača biva, gnijezdo sveopšteg praha. 


Znalo je biti vremena kad duša pjeva. 

Vjetru 1 kiši, trnu 1 cesti, nasmijan pruža naklon, 
kao da nikad nesretan ne bjeh ni gnjevan, 

niti me ikad slamao očaj 1 stvari crni zakon. 


Znalo je biti vremena kad duše nema. 

U domu njenom stoglavo ništa zjapi 

i tamne posvuda pipke širi nezbivanja neman, 
a žestoke kiše udaraca niotkud ni kapi. 


Tek tadje urliko u oku ustrijeljen vepar! 

Svemu je duša sestrom znala biti, i bila, 

al nje kad nema, dok svijetom vlada kosmički nepar 
- blagoje i toplo strašno lice ništavila. 

PUT KOJIM SMO ODLAZILI 


Pamti put kojim smo prolazili. 

Biće to velika noć kad nas majke i sestre dozivlju, 
i mi se vraćamo, ni živi, ni žedni više. 

Biće to velika noć - trudan put pred nama. 


Pamti vrata, obalu koju smo napustili. Mrtvorođeno 
biće tvoje čedo, utrnula ruka ti, oko ti umorno. 

I - ne kurjački, već suzno i molbeno zazivaćeš. 
Tamo: mrtva kuća, tama praga, noć bez tajne. 


Pamti put kojim smo odlazili, 

vrata, obalu, crnu majčinu ruku, osvit, drveno vedro 
pred kućom, svoje bistro djetinje čelo, 

pamti - da san ti bude lijep i blag. 

HOĆE LI IŠTA O MENI ZNATI 


Hoće li išta o meni znati onaj 
što noću će, uz lampu i mrak uokolo, 
ove redove čitati? 


Hoće li čuti drhat, i strepnju 

srca koje misli, dok biskao bude 
slovo svako i redak, Ko brižna majka 
kosu dječiju, češljem najgušćim? 


Hoće li išta, išta, uistinu znati? 


Iljednaka će pustoš 

u domu njegovom da Zjapi 1 sja, 
nad stolom i knjigom, dok sabran, 
i težak od tuge, svoje, 

ovu moju bude razgrtao, 

vlat po vlat, 

mrak po mrak? 

POTREBNO MI JE, DUŠO 


Potrebno mije, s vremena na vrijeme, da vjerujem 
kako nekog volim, na cesti, neku blagu ženu po 
hodu prepoznajem, i trpim, kao, zbog nje. Pa kada 
legne noć u moju sobu, na sto i postelju - za- 
mišljam: ona će ujutru stići, mehko ključ u tužnoj 
bravi okrenuti, nad postelju mi se nadnijeti, kao 
majka - čist oprez u brižnom kretu, čednost u živoj 
ruci, pod kojom oči otvaram, i dodirujem je, go- 
voreći: "Potrebno mi je, dušo, s vremena na vrijeme, 
da vjerujem kako nekog volim, i ljubim, u jutrima 
ovim, punim strave, a pustim..." 

ZAPIS O ČUDU 


Ja nikad ništa nisam vidio prvi put! 


Ti lijevom rukom sklanjaš gust pramen kose sa čela 
ija netom selim u sjećanje taj pokret, i već ne vidim 
kako rukom sklanjaš kosu sa čela nego se sjećam tog 
pokreta, sjećam se: ti lijevom rukom sklanjaš gust 
pramen kose sa čela. 


Ti kažeš, glasom koji treperi i pomjera plamen 
svijeće na stolu pred nama: "Napolju je oluja", i 
nešto što nisamja, ali u čemu me ima, itekako, seli 
u sjećanje taj glas, i dok te čujem, ja kao da se sjećam 
kako te čujem, kao da se sjećam tvoga glasa što 
treperi i pomjera plamen svijeće na stolu pred nama, 
sjećam se večeri, i glasa što govori: "Napolju je 
oluja". 


A još je napolju oluja, i još traje veče, jednako kao 
što traje i život, kojeg eto kao da ne živim, već kao 
da ga se sjećam, poput glasa kojim govoriš "Na- 
polju je oluja", glasa kojeg se sjećam, poput ruke 
kojom pomjeraš pramen kose sa čela dok govoriš, 
poput rake koje se sjećam, dodirujući je prvi put. 

JUTARNJI ZAPIS 


Treba još malo gledati u strop. 

Žuta i truhla greda. 

Još malo izgovarati ove riječi o nesreći. 
Koliko još dugo, Bože? 

Zatim ustati, obući jutarnje hlače, 

uzeti safun, četkicu za zube, pastu. 
Tako bliske, glupe i drage stvarčice. 
Sići potom u avliju, na česmu. 

Umivati se dugo, skidati otiske sna sa lica, 
lagano i s ljubavlju prati vilice, 

s osobitom pažnjom gornju. 

Tuje leglo lošeg zadaha. 

Uzeti zatim još malo vode u grlo, 
podići glavu punu hloroforma, 

pustiti prvi jutarnji glas. 

GTTr... 


Kao: dobro jutro, oče. Dobro jutro, 
majko, brate, sestro. 

Potom sa doksata, kao uzgredice, 
virnuti kroz prozor, u nebo i bašču. 
U bašči višnja zrije, skoro će vrijeme 
branja. Neboje nikakvo, vrijeme će 
i danas biti loše, opet ću uzalud 
čekati goste. 


Košulja, kravata, ručni sahat. Ogledalo. 
Da se možda ne primijeti? 

I započeti još jedan dan. 

Unatoč svemu. 

Ponovo. 

ZAPIS O DOMU 


U našem domu, 
o ocu se ne govori, nikad. 


Alije u svakom pokretu rake, 
bilo čije, i njegovoga pokreta dio, 


znak ili svojstvo. I svi to znamo 
dok, strah krijući, o ocu šutimo. 


I dobro je što je tako. Samo mrvu 
jednu drukčije daje - užasu bi sličilo. 


Jer, evo, oko nogu naših, umornih već, 
potomčad puže, i sobe su prepune 


cvrkuta dječijeg. Smiješimo se, u zrak 
tjelešca njihova bacajuć. Smiješimo se, 


dočekujuć ih, sretne, nježnim rukama. 
Rukama nježnim i grubim, što smrt su 


već kušale, već kušale, već kušale. 


ZAPIS O DJEČAŠTVU 


Blaženo moje doba kasnog dječaštva! Kao mlad 
svetac, koračao sam gradom: u svaku ženu pogledati 
mogao tako kao da sam ja onaj koji je voli. Čuda su 
se zbivala pred licem mladog sveca: sine toplina iz 
rošavog lica djevojčice što toga se jutra probudila 
Ko žena! Božanski se trepet ospe po modrim licima 
noćnih žena, što zorom iz mračnih javnih zgrada 
izlaze! U cijelom gradu ružne žene nije moglo biti 
- kada to rani mladić poželi. Jer mogao sam, mogao, 
u lice svake žene pogledati tako kao da sam ja onaj 
koji je voli. Blaženo neka je moje doba kasnog 
dječaštva. 

ZAPIS O EROSU 


Ona na prstima, naga, od kreveta ogledalu prilazi. 
Tvoj dar, kojim ljepotu ćutiš, nijem je. Ne drhti 
umorno srce, samo što ruka pod glavu jastuk udob- 
nije smješta. 


I sobaje prazna. U ogledalu tek miruje njena zabri- 
nuta bora ponad vjeda, što ljubio si ih maločas, kad 
soba bješe puna kao vasiona, kao ogledalo što je 
puno njenog lica, u praznoj sobi, u kojoj već spavaš. 

PUT KOJIM SMO PROLAZILI 
(1970- 1975) 


NOĆNI ČAS U TUŽNOM DOMU 


Tijoš plačeš, a već je dugo noć, sestro moja. 
Nad tvojim čelom bdije strah-ptica, 

pucketa stari namještaj 

i duh našeg oca, eno, šeće tužnim sobama. 


Eno, uzima knjigu sa stola! 
Eno, miluje stolicu na kojoj je sjedio! 
Eno, pred zidom, okreće listine kalendara! 


Koji je ovo dan? 
Čijije ovo dom? 
Kojije ovo svijet? 


Pa sklopi oči, ne gledaj, sestro, 

strašan se dažd sručuje 

na užasnuto lice tvoga brata, strašan dažd, 
prejaka kiša mudrih udaraca s neba... 


Treba, 

sjećaš li se? 

na prstima koračati 
dok otac spava. 

ARS POETIKA 


Gavrilu 


Trebalo je i ranije shvatiti tu mudrost: 

oči luđaka u ponoć prepune su strašne svjetlosti, 
jeziva zima počiva u oku slijepca, a naše oči 
obične su, i opća slika svijeta u njima sjaji 

i truhne: mjesečina, lavež, strah i umor čula, 
drvo suho i muzika što ga slama... 


Od istih smo riječi dakle gradili te kuće, 

s više ili manje umijeća govorili isto, 

isto tijesto mijesili, za isti gorak hljeb 

što mrvice mu tice zoblju, eno, po ledinama 
oko naših izbi, koje sijaju, u tmini, s manje 
ili više ljubavi u svjetlu oknica. 


Tek ponekad zatuli u oku samotan vuk, 

a večeri su obične i razgovori prosti. Sjedimo, 
eto, u bašti, pod lozom i višnjom, o umijeću 
ljubavi je riječ i turobnom zanatu našem. Leluja 
svijeća, osipa se list i plod suh na nas: Mi 

lirici smo, zgrčenih lica, i pjesma mora biti 
tačna po svemu, a precizna u izrazu - 

rekosmo li tako, Gabrijel moj? 

Eto, sasvim malo mašte, i stvari ponovo, 
uz leprš, zauzimaju svoja mjesta. Rekoše: 
"Cvili stolica za praocem-stablom i šumom 


zavičajnom" - a o tome mi nikad mislili nismo. 


Na stolicu ja sam sjeo, kaput obukao, jabuku 
pojeo, ne bez ljubavi za njenu rumen, srce 

i sudbinu. Ali, valjalo je, prije, nagnati 

stvar da mene ćuti svojom drvenom dušom 
dok tako svirepo postoji. 


Jer tu smo mudrost mogli mnogo ranije shvatiti: 
oči su luđaka u ponoć prepune strašne svjetlosti, 


jeziva zima počiva u oku slijepca, a naše su oči 
tako obične, i tako je opća slika svijeta 
što u njima sjaji i truhne. 


Ali, govoriti ipak treba, šapatom i u samoći, 
tiho se pridružiti zlosrećnom horu onih 

nad ponorom što jednom u tamu vrisnuh su 
šta je to, i koraknuli, ne sačekavši odgovora. 

UZEVŠI KOST I MESO 


Meni više ništa, ni ružno ni dobro, 

ne može da se desi. Ostalo je naprosto 

da brojim dane, Ko smjeran redov, s malom 
razlikom u smislu, i žestini. Treba to pojmiti 
i izgovoriti, napokon, mirno: doći će 

1 uzeće sve, uzevši kost i meso. 


A juni je mjesec u svijetu, i cvate dud, 

ospu se kiše, i minu, tren prođe, odjednom, 
odasvud, u visinu, uzlijeće ljubav i prepun je 
polena zrak, u polenu patnja mužjaka vri, 

i nebo zari ljubavlju, jerjuni je 

mjesec u svijetu, i dud Zri. 


Ona će doći. Uzevši kost i meso, uzeće sve: 
olovku s grafitnim srcem na stolu, pamet i 
dušu, na zidu sliku - muziku od koje soba sja, 
suzu i strah, i prepun polena zrak. Potom: 
mrak, mrak, mrak, mrak, mrak. 


A junije mjesec u svijetu. Ospu se kiše, 

i minu. Ljubavlju gori nebo i mrljaju pisci 

ruke indigom KO djeca dudom. Prepun je polena 
zrak. U polenu patnja mužjaka vri. 

Juni je mjesec u svijetu, i dud Zri. 

HRAST I KNJIGA 
u ateljeu Ibrahima Ljubovića 


" Ja s ljudima više nemam o čemu razgovarati. " 
(Andrej Rubljov) 


Došao sam, miru da me učiš. Sobaje 
prepuna tako dragih stvari: hrast i knjiga 
(ko duša i um!), sat i svijećnjak, spužva, 
kocka i sehara - sve mirom miruje, 
osim srca, što bije i bije, u velikom 
drugom nekom srcu - srcu vaseljene. 


Sveje zapravo muzika sama. Izlišna 
postaje moć govora: sve počinje, i svršava, 
šutnjom, iz koje će, kroz trpnju, 

liti sjaj čiste blagosti. Ničeg, inače, 

dobrog međ mirnim stvarima. Jer, napolju, 
gladanje svijet, i ljudske su oči 

bunari prastari - prazno, žeđ i tama. 

Zarje to zbilja moguće!? Putevima 

tako različitim, istom se cilju bližimo! 
Preduboka je zamisao Tvorca. Da bih shvatio 
taj svijet, iznova bih morao, stalno 

i stalno, živjeti ljubav. S manje bih 

zloj eda, straha i žestine, potom, 

pod zvijezdom kročio, trpnju 

Ko mlijeko majčino kušajuć. 


Komad se neba kroz prozor vidi, 

i žene neke dolje, sasvim nadrealne, 
eno, rublje razastiru. U sobi, odasvud, 
maslačak cvate! Djevojčice naše obrasca 
nadimaju, u krunice se dah dječiji sasipa 
i cvijetno perje zrakom lebdi! Prah i 
pelud lica nam mije, i prepunaje 

soba snijega i topline! 


O, hoću li išta 
naučiti iz svega!? Sadaje, evo, mirno 
moje srce. Ali Ko će, umjesto mene, 
iz ove sobe izići? I čije će oči 
K nebu se podić? U čijoj će to duši 
iz starih knjiga glas da zvoni: "O, Bože, 
pun nekaje svjetla Ibrahimov grob!"? 


GRGI BABIĆU, ODGOVOR NA PISMO 


Evo, sad mi je pogled jasan, 

i mogu reći da sam srećan. 

Više nikakvih želja nemam, niti hoću. 

Sve se zbiva unatoč satima punim jeze 

i mjesečine, tj. klasike, unatoč satima 

punim laveža u potiljku i nesna, unatoč svemu 
što smišljah, noću, trljajući kremen i ognjilo, 
ništa o ništa, pjesme pišući. 


Pjesme? Koješta! (AI bjehu guste, 
malo smiješno i malo tužno, al rušio se 
strop duše u te redove, naglo i ne bez 
ljubavi, bjehu guste...) Koješta, koješta, 
ja sam sada srećan. 


A da lije to ono! Kamo mrska žud 

za tijelom koje, u daljini, bludi? Kamo 
očaj ruke što nema kud? Kamo strah: 
"Bojim se da nisam koračao po krovovima 
one noći, brate"? Kamo se djela - ? 

Gdje ode - ? Kud nesta - ? Šta bi - ? 

Izlišne, ponovo i ponovo, izlišne riječi. 

Paja sam, s rukom ispod glave, miran i zdrav, 
dane gubio razmišljajući o Suludom, a nespremno 
zadrhta srce u ruci Suludog Ko srce ptičeta 

u ruci dječaka. I pomrači vid, i saplete se noga 

o staru lozu, što puzala je godinama mom prozoru, 
stara loza, stari ispucali bol ni za čim. 


i vidi čuda: svijet opisivati ni trena ne umijem, 
a bijah samo ogledalo što pati 

dok svijet se u njemu ogleda, 

pun svijet, svijet prazan i nikakav. 


Jer nisam bio srećan. 
Ali lice nisam krio 


i u tome bijaše mudrost moga puta 
i zdravlje što me obasipa, evo, odasvud. 

PONOVO, SVI SMO NA OKUPU 


Marku 


Evo, na vrh smo se popeli grada. Ponovo, 
svi na okupu, samo njega medu nama nema. 
Blizuje ponoć, čas kad izgnanih duša se 
sjeća, i mrtvih. (U dolini, to ne trepću 
svjetla, već duše njihove, što ostale su 

s nama, da sjaj i miris šire.) 


Naš brat, ovoga časa, u brdima plače. Sa 
čelom u rukama, što nesreću su sabrale u grč, 
on plače, ništa ne moleć. Jer, srceje njegovo 
knjiga otvorena, iz koje uvijek učili smo 
jedno: da ljubav i mudrost sestre su, 

a očaj - tih im brat. 


Pod nama, dolje, trnu svjetla. Sviće, brate. 
Pokupi knjige, i dođi, kao prvi put da stižeš. 
Prazanje grad. Prigradskim samo cestama 
masni kačketi trbuhu grada hrle. Jutro, puno je 
preblage slutnje: sve će biti dobro, i svaka 
stvar biće dobra. 

SIROTINJSKA 


Sad ograbjelo je srce. Puni me strahom 

zima što se bliži. Takoje nagal ovaj prelaz, 
prekonoć zaspe nas snijeg, nesreća i jad. Od 
čega ćemo, čovječe, živjeti? Ćumur 75, drva 30, 
zimnica, kaputi, cipele, hljeb - od čega? 


- Oktobarsko sunce tu je - sirotinjska majka, 
preživjećemo nekako, dok djeca ne odrastu, 
tetovirani mali Slaveni, dječaci nježnih prsa, 
na kojim plove nepostojeće lađe, podići će 
ruke, dječaci naši, i bljesnut će mišice, sa 
grana će padati kruh - ne drhti, ženo moja! 


- Koliko, čovječe, ljubavi i gorčine u srećnim 
tvojim riječima! Pretovarene naše su duše. 
Doći će dječaci, znam. I podići ruke, znam. 
A1 tanka je moja nada - jer život se njihov 
unaprijed zbiva, s koža njihovih mladih već 
nas zasipa baruta, gnoja i paleži miris. 


- Jake su naše duše - u trpnji. Dušino i nije da 
djela. U ovom gradu od gladi niko izdahnuo 
nije. Pogledaj! u avliji, eno, i višnja plače. 
Ledi se sapeta utroba njena, ali u njoj već se 
mladi koprca list. I sestrajoj loza mudro 

neimaštinu ovu trpi. Pa tako i mi, ženo: dobrim 
smo ljudima opkoljeni - nek u tom nada nam živi, 
jer drukčije mudri i ne znamo biti! Ozarena 

zato trpi naše siromaštvo, i plači, spokojno plači. 

SIROTINJSKA, OPET 


Nepravde je previše u silini s kojom 

na vrata nahrupi nam zima. Na ozbiljnost, 
punu bolesti i bola, uboge nas obavezuje, 

i poduzetnost, kojoj nismo vični, nalaže 
odveć - dok mrzne se kost i česma avlijska, 
a žestok u cijevima led čami. 


U nedjelji bar jednom južnjak nas 
prevari slab: načas se otkrave srca, 
prokapa česma (i suza u oku ženinom), 
zasine ljubav zaspala. Grlimo se onda, 
KO djeca prevareni, dok ne padne noć 
tejoš jače stegne. 


Mlake se od kuća odbiju duše, u krčmi 

se stane. Radost - nikada dalje od doma 

našeg. Cijuče sitnjež pod jorganom svijena. 

Tijela nam šapuću kako još dugo trpjeti neće... 
Pa kako da ti oprostimo, Bože? 

Tebi, i zimi ovoj, godine sedamdesettreće, 

svirepo tako s nama što se igra? 


GENS UNA SUMUS 


Sad igramo šah. Jednaka ozbiljnost na 

licima, i zanos. U vitrinama, čamuju albumi 

s fotografijama, uramljeni govori, isječci 

iz štampe. (Godine, mahom, šezdeset i neke.) 
Naša lica nad pločom, kao nad rakom otvorenom. 


Očigledno tako postaje ono što činilo se 
skrivenim: jedan smo rod, ijedan damar u 
nama bije, i isto odjekuje soba, dok napolju 
fijuče smisao kojeg prepoznajemo, od kog 
bježimo, es ef šest vukući, u partiji španskoj. 


Ovome gradu, vazduhu ovom, odveć žestoko 
privrženi bijasmo. Tako, njemu privrženi, 

iz trena u tren iznevjeravasmo sebe, svoja 
majušna srca, prepuna žara, i pepela, tužnog. 
To se zapravo stari, drhteći. Grad se pretvara 
u ružu što gori, jednostavno, Ko naši životi. 


Mi igramo šah. Tu nam se, nad grobnom pločom, 
bratime ljubav i užas, čudo i strah. I sve to, 
začudo, biva nam tako blisko, tako jasno. Mi 
grlimo se, suze gutajući, jer: jedan smo rod. 

UTOPLJENICI 


Za Ivana K. 


Nema se, bogami, sa čime više među ljude 
doći. Iscijedio sam oči. Koračam, nogu pred 
nogu, ijednako mislim o onome koji je sam 
odabrao Čas. O onom što stropoštao se, sa 
visina, o onome što podigao je ruku. 


Otvaram vrata kuće, vrata krčme otvaram - 
ajednako mislim na onoga koji odlazi sam. 
Kako pojmiti tajnu njegove moći? Da lije to 
snaga koja iz slaboće raste? Baš ko i ovdje, 
za stolom, otkuda motrim ja svijet 

kroz staklo, kroz mutno, kao ispod vode. 


Sporije ovdje su kretnje, a zvukovi brži 

i bliži. Ušao sam, da lišim se razbora i mjere, 
ali svejedno: kao da mu čujem glas! Zove li, 
il odaziva se - uže dok oko vrata veže - šta 
grli? Koga ostavlja, kome ide? Od čega 
bježi, čemu hrli? 

Čuju li taj glas lica ova okolo, podbuhla 

kao kod iz vode izvađenih? Za njim mi, izvjesno, 
nećemo poći, nas čekaju naši dani: mahmurluka 
dani i dani pića, jalove godine, doba bez 
pregnuća. Prinosim staklo usni: ja više neću 

0 jadu pjevati, iscijedio sam oči. Neću pjevati. 


Zatvaram za sobom vrata, koračam, nogu pred 
nogu, i malko ukrivo - o njemu misleć. Razlog 
zajedno, razlog za drugo - Zar nisu isto? 
Gdje je to mjesto sa kojeg vidi se sve, jasno 

i čisto, ko lice njegovo, suštinom što zrači? 


Sijačica, Gospa, kad stigne, gdje će me naći? 

SARAJLIĆ SE VRAĆA U SVOJ GRAD 


Tako, prolaze putovanja. Nešto malo 
iskustava novih, i mnoštvo starih, potvrđeno. 
Sad ponovo bližim se gradu. Stoljeća kao 

da su prohujala - drhtim. 


Na peronu, bezbeli, kiša. Ko povratak 
neminovna. Tako svoje bližnje, vazda, grad 
ovaj dočekuje. (Možda ga drukčijeg ne bi 
prepoznali?!) Iz suznih žlijezda larve, 

evo, već kliznule niz nos! 


Čemu se to raduje duša? Nju milovao 
nikad nije ovaj grad. Al udarci 


kojimaje hranio, samoća, strašna i plodotvorna, 


znakovi bjehu li višega smisla, dok u njemu 
graditi kušao sam dom? 


Pod kišom, sad čeka me moj grad. U njemu dom. 


U domu žena. U ženi smjerno srce bije 
i spokojan diše sretni naš plod. 


Koračam, Ko pas umoran, 


i svjetla prepun. 
Svjetla. 

PRAZNE SU I SLIJEPE OČI SMRTI 


Spomen na Nenada Ešpeka 


Još uvijek se nadam da bi mogao, odnekud, 

da se pojavi Nenad, čije tijelo, mrtvo, 

spustismo, onomad, u smrznutu zemlju, dok su se 
ledile suze u živim ljudskim očima. 


(Oči smrti, prazne su i slijepe.) 


Nadam se, još, kako će ući, na ista ova vrata, 
kako će sjesti, za isti ovaj sto, uz nas, Ko vazda, 
kao da se ništa dogodilo nije. S malo ćemo riječi, 
opet, začas, podesiti svijet, prema jasnoj potrebi, 
prema časnoj, ljudskoj mjeri. 


(Jer prazne su i slijepe oči smrti.) 

Svemu smo, oduvijek, umjeli i znali pojmiti 
zakon, smisao i svrhu. Razlog, razuman, 
svakojem zlu umjeli naći, u mraku njegovom, 
KO slijepci, napipati put, ovud i onud, gdje iskri 


siroto živo zrno dobra nemuštog. 


(Slijepe su, i prazne, oči smrti.) 

Nanovo neuko, sada ciči srce: ni trun smisla 

ne znam udahnut u tu smrt. Zatvaram oči, da 
ne vide zlo, ijoš se nadam: mogao bi, odnekud, 
mogao bi nekako, odnekud, naići Nenad, 


koga spustismo, u ledenu zemlju, onomad, 
sledeni. 

NESPINA 


Za Ivana L. 


Žalostan li je san moj 
i spavanje moje jadno lije 


samo tica jedna stropom 
od duvara do duvara, Ko mamena 


hoće li ikad svanuti, 
svanuti, svanuti, Bože svekoliki 


nečujna tica jedna, od duvara do duvara, 
kroz prazno, ovamo i tamo, tamo i ovamo 


kakav to grijeh golem počinjeh 
za ovu grdnu pregolemu kaznu 


što poznah i vidjeh sve, 
ili što ništa ni o čem, bijedan, ne znam 


kako li samo ne poludi tica ova nevidljiva, 
duvarom i stropom, ovamo i tamo, tamo i ovamo 


tako je Učitelj naš, pred samu smrt Tijelovu, 
bosonog na balkon izišao 

lice u noć decembarsku, 
u zvijezde smrznute zagnjurio 


oni što ga dozivahu, papuče mu nazuvajuć 
- kad Velji Lug u Nezuke sade - 


samo su tri riječi čuli daje kazo: 
strašno, strašno, strašno 


da nije stidno matora kenjcu 
na pod bih kleko, iza glasa vrišto 


miči se više, tico nerazumna, 
sklanjaj se, Nespino 


dubi 1 dubi, u duvaru, crv, 
truhne u sehari ruho djevojačko 


hoće li ikad, ikad, zaikad svanut, 
Bogo milostivi 


avaj, avaj, avaj, 
tisuć puta avaj, i opet: avaj i avaj 


sretna li si, nesretnice 
što kraj mene dišeš 


žalostan lije, Bože, i kukavan san moj, 
jadno lije i čemerno, Bože, spavanje moje 


ČEGA SMO ZBIR 


Ja nisam ovako, u noćima, bdijuć, zamišljao 
ovu zimu. Duša se gradom spremala koračati 
sama. Sad: nasje dvoje! Biva ovo blago 
neko godišnje doba, ruka tek mehko drhturi 
dok, kao starci, koračamo, toplinu noseć, 
pomalo bivšu. 


Otuda možda i nešto jeze u glasu mujezina: 

koliko da podsjeti nas: traje neimaština, 

i mrtvo medu nas pada srce ptice koje nas 
spaja. Ljubav? Zapravo to je samo staza, 
kojom koračajući, s pogledom što svijetli, 
bližimo tek se putu na čijem kraju gori: 
ljubav. Samo trpnjom obdareni znaju 

tu tačku, taj u nebu ponor: kad put, i cilj 

mu, bivajujedno i isto. Koračajmo, koračajmo 
zato dalje, drago nenadana. 


Našem hodu baščaršijska kao da podsmijeva 
se ralja! Tvojaje ruka, međutim, hladna, 

i mojeje daje grijem, ne osvrćuć se: 
naprijed, gdje se komeša svijet, sita i 

troma tijela, trgovine puneć i prazneć, 
natrag, gdje - pogledaj! - stopio se led, 

na žutoj cigli, pod našom stopom! Mojeje, 
ruku da ti grijem. 

Prospimo, kažeš, ovoga časa, žutoga zrna 

dvije šake, poštujuć smjerno običaj našega 

grada. Dajem ti za pravo, po stoti put, dok 

prh i leprš u ušima šumi. - Golubica ona 

tamo, sitna, šćućurena, iz tvoje ruke kao 

da puštenaje, moju ne taknuvš. Zbilja - ti 

ija - čega smo zbir? Združene, dvije samoće - šta 
čine? 


Treba maštati, kažeš. Maštati, ne znači li 
to: o budućim danima po sjećanju govoriti? 
o šetnjama drugim i davnim, kad raka se 
drukčije bližila ruci, s nešto više strepnje 
čula u provjeri. Sve o tome može grad ovaj 
da nam kaže, jer zacijelo: on pripada nama, 
i njegova zima naših je duša godišnje doba. 


Ne raduje njega to što sve na licima našim 

piše. Ali - kuda se jaki od zime sklanjaju, 

kad dođe? Ljubav kad sine - kamo okreću lica? 
Otkako u danima tvojim boravim, sve manje znam 
šta snivam, a šta se zapravo najavi zbiva... 


Pored tebe ja sam naložio vatra, da tije 
hladno znajuć. Na prstima se tako, strpljiva 
i blaga, prikrada ljubav, lukavo i čedno u 
isti mah. Kako da, nazebla, odoli duša? 

Snivajmo zato, iskusni a čisti, duše 
protivrječne! Iz sjećanja neka kose nam 
zasipa budući snijeg! Ljubljene nekoć, 
od nas se odmiču stvari. Snivajmo Zato, 
tako sami i tako slični. Mnoge sejoš 


samoće bliže, 1 isti dani, gusti, hermetični. 

IZ DNEVNIKA, 02.10.1987. 


Plašim se: skončaću na užetu. 
Nije ih malo skončalo tako, u svijetu 
i tu, tik pokraj nas. 


Dugi dani, duge noći, duge godine. 
Bez hljeba ljubavi, bez vode ljubavi, 
bez zraka ljubavi. Bez ljubavi. 


Nije to, jamačno, razuma govor ni glas, 
nit ičemu, zacijelo, ni pomoć nit spas. Al 
sklopim li oči - vidim: skončaću na omči. 


Koliko samo ni o čem ništa nisam Znao: 
od iskona davao odnio je šalu! Sav, evo, 
drhtim: skončaću na vješalu. 


Sto duša ne uzmože, 
što nikad srce nije smjelo - 
samo hoće da oposli tijelo. 


Bez svjetla ljubavi. Bez hljeba, bez vode, 
bez zraka. Tek jedan korak ubavi: 
u mrak, iz mraka. 


SLIJEPAC PJEVA SVOME 
GRADU (1975- 1985) 


SLIJEPAC PJEVA SVOME GRADU 


Minulaje kiša. Sad iz kanala, sa tavana 

i ispod podova trošnih kuća u predgrađu 

bije smrad mišjih lešina. Koračam, ne tražeć 
naročit smisao u tom: slijepac sam, i dato mije 
da vidim samo ono što dragi ne vide. Tako 
biva nadoknađena moja neimaština: prepoznajem, 
u južnom vjetra što me dotiče, glasove onih 
koji su napustili ovaj grad. Kao da plaču. 

U blizini, evo, miriše lipa. Znam: blizuje 

most, i drukčije će po njemu zvoniti korak 

i štap, sa više svjetla u zvuku. Zatim tu, 

pored moga uha, u trenu se sparuju dvije muhe. 
Ponovo će žega. Obilaze me tijela, vraća, 

s mirisom postelje, s mirisom pohote. Koračam, 
govoreći s Bogom, kao da i sam uza me korača: 
"Zar iko od mene bolje poznaje ovaj grad? 

Od mene, Bože, kome si dao da nikad ne vidi 
onu koju ljubi?" 


113 


GOVORI SARAJEVO: 
JA OSTRVO SAM, U SRCU SVIJETA 


Golem je svijet, plove kontinenti 

i nesreća se ziba posvuda, ali ovoje 
drugo: jednako miriše šuma na sjeveru i 
šuma najugu, i miris taj ne liči ni na što 
što čovjek već je čuo, vidio, dotako rukom. 
Uzalud nozdrve se šire (da tako zametku 
utroba majčina ne miriše?) - to miris je 
Ničeg, što istim glasom plače i pjeva - 
jer ljubav i nesreća jednako ovdje imaju 
lice, i sveje isto. Na kapijama, stražari 

što obuzima ih jeza, stražari što 

sanjaju stojeći (Let, mehko nepostojeće 
krilo!) - al isti prenuće ih glas: 

" Sarajevo!spržila te munja!"-To mene 
opet neko upomoć zove. Očajnik i mudrac, 
dijete, protuha i hulja - pred mojim 

licem izmireni: svejejedno, i sveje 

isto ovdje. Ja ostrvo sam, u srcu svijeta, 
do mene ništa ne dopire, samo troma 

krv njegova, samo jeza što pluta nad svim. 
Tišina, 1 ništa uokolo. 

POSLANICA DUBROVAČKOM PRIJATELJU 


U ime otca i sina i svetoga duha, duša 

je često bivala spremna pisati povijest ovog 
napora, istoriju bolesti koja kazuje više 

nego zdravlje, jer - pozvana ili ne - 

nije se libila, samo joj je snage nedostajalo, 

u dobroj namjeri, u mira i povjerenju. Ali, 
nije se kaljalo ime: Ja, ban bos 'nski Kulin, 
prisezaju tebje, kneže Krvašu, i vsjem građam 
dubrovčam, pravi prijatelj biti vam, od sele 

i dovjeka. Kako izreći to? Nad papirom, kao 
nad rakom, s mladim mrtvim karanfilom u 
zapučku, potpuno otvoren svemu: zviždi besmisao 
uokolo, ja učim se primati ga jednako kao 
mlad južnjak s mora, kad preko Ivana, od 
Raguze, od Drijeva i Narone, od Kule 
Norinske kad krene, uz Neretvu, uz zeleni mir 
bogova, spokoj umrlih. Po sobi, međutim, 
plove cirasi, pepeljare pune smrti, nadohvat 
rake koja priseže: / prav goj držati s vami 

i pravu vjeru - dokole s 'm živ. Ali ovo 
stoljeće nije dvanaesto, i nije to više isti 

onaj dah što krenuo je, od Raguze, preko 
Neretve, jegulje mameć bliže ogledalu vode - 
to sjena je njegova, ovdje, med brdima, preko 
Sedla dok stigne. No sada, polahko, nadolazi 

snaga, u pravoj mjeri (ne odveć, jer tada 

sama bi sebejela), u pravoj mjeri, kažem, 
nadolazi snaga i bliži se govor: Vsi Dubrovčane, 
kire hode po mojemu vladaniju, trgujuće godje 
si kto hoće krjevati, godje si kto mine, 

pravov vjerov držati je, bez vsakoje zledi — 
razvje što mi ko da svojov voljov poklon. 


Spremni smo, dakle, duša ija, trošiti 
vrijeme i papir, govorom nesputanim, što živu 
sliku svijeta kazuje, shvaćenu ne umom, ne 
jednostavno 
takozvanom dušom, nego višim čulima, kao 
noć sama: čulnom sintezom. Ida im ne bude 
od mojih č'stnikov sile: neka to bude 
sloboda, govor kome nećemo, nazor, tražiti 
svrhu, nego način ljudski u svemu, i prirodan 
rast znanja i vrline. / dokole u mne budu — 
dati im s'vjet ipomoć, kakore i sebje, kolikore 
može, bez vsega zloga primisla. Neka to i ne 
bude, konačno, govor, već svjetiljka sama od 
riječi, baš Ko svjetlilo ono na čelu čovjeka 
sred rudokopa, u koji, evo, stupam. Tako mi, 
Bože, pomagaj, i sije sveto jevanđelje. 

RASVJETLJAVANJE SLUČAJA IZ 1641. 


Godine i knjige, godine i knjige! 

Ima u njima jedno vrijeme, odmah poslije 
velikog požara, onog drugog, a prije one manje 
kuge, uoči zemljotresa skoro, u kome se, vele 
historici, ništa pomena vrijedno zbivalo nije. 

Od onoga što, ipak, jeste - jer: živjeli su 

ljudi, i zbivalo se štošta - kažu: ponajvažnija 

je jedna kaznena stvar, iz godine 1641, zbog 
ubijstva jednog muslimana, u bašči neke Vujane, 
kćeri Selakove, na Varoši. Ovdje moramo stati. 


Mora daje bilajesen, oli pramaljeće, mora da 

je puhalo jugo, mora da su, odonud, preko leda 

Trebevića, valjali se oblaci, brzi oblaci, teški 

oblaci, s puno smisla protivrječnog. Pod 
mušepkom, 

vruća daha, šaputao je mladac, i Vujana smiješila 

se, mrven, koliko niska zubića bijelih 

da se vidi, a glas joj da ne čuje se. Tako je 

upravo nekako moralo biti. Tad Vujana čulaje, 

vidjela, u lišću kako sja kreč, i vrišti bijelo 

lice ljubomore, grč zatim, sječivo i muk! Ništa 

se, potom, po svemu sudeć, nije čulo. Vujana tad 

pregrizlaje prste i usnu, i trgla se, netom, 

jer - odozdol - sad čula se svirka, zurle i 

timpani! S pjesmom, stizali su neki dragi momci! 
Pošto se nije tačno znalo Koje ubijca, po 
ondašnjem pravnom shvaćanju odgovorna je bila 
cijela mahala, gdje se dogodilo ubijstvo. I bili 

su pozvani na odgovornost svi stanovnici Varoši, 
sami pravoslavni hrišćani, njih više od 21, da 
plate krv. No pošto rodbina ubijenoga nije 

sa svoje strane tražila krvi, stvar je legla. 


I tome se nema šta dodati. Bijaše to onomad 

kad tamo se negdje, taj om, spremala vojna, nova 
vojna, s istim starim rđavim oružjem, nova vojna, 
opet i opet. - Ali, sad nej se! Toje draga 
dugačka priča. Na ovaj slučaj mi stavljamo tačku. 


Na ovaj slučaj mi stavljamo tačku 

ali u istom času, otuda, iz godina, iz knjiga, 
kao da snop nekog svjetla, majušnog svjetla - 
ali svjetla neosporno! - lica naša ozračuje, 

i, začudo, ovo kao da i bijaše o tome svjetlu 
govor! Aj, godine i knjige, godine i knjige! 

KOZMA ASTROLOG TUMAČI NEBESKE 
ZNAKE GOSPODARU SVOME 
PRINCU EUGENU SA VOJSKOM 


Bogami teška srca, ali moram ti priznat, 
gospodaru moj: moje je znanje sve manje 
što dulje iz domaje izbivamo. I nebo je 
drukčije ovdje. Jasan raspored mi je zvijezda, 
al čudesan, na ovom mjestu i u ovo doba. 
I nebeska magla u sumrak kao da drukčije 
zemlji se bliži, nekako sve mi je čudno. 
Pogledaj, eno, gore: onaje zvijezda 
što trepti uvijek svrhovit značila pohod, 
obilat plijen i domu povratak sretan. I 
po njojzi sudeć ni ovog puta drukčije 
neće biti. Al kazuje još mi nešto, što 
prije nije: Lako ćemo ući u taj grad, 
al iz njega izići - teško. Možda bi mudrije 
bilo ovako samo s brda ga gledat, ne 
prilazit bliže. U zvijezdama vidim tu sliku: 
gori grad, i gore u gradu srca tvojih vojnika. 
Nešto se sasvim nejasno zbiva. 

- Al staja 
to pričam? Zar već ne rekoh: što dulje 
iz domaje izbivam, moje je znanje zbilja 
sve manje. Krenimo Zato, i to čudo da vidimo 


BAŠESKIJA 


Jutros je, usred ljeta, snijeg pao, težak 

i mokar. Plaču zaprepaštene bašte. Bilježim to 

i šutim, jer svikao sam na čuda. Vidim, kroz okna 

dućanska, zabrinuta prolaze lica, i nijema. Kamo 

će stići, Bože, Koji sve znaš? Ne hulim, samoću 

sam ovu primio ko dar, ne kaznu, Ko premoć, 
nipošto 

užas. Stići će, znam, odjutra, ljudi neki. Morao 

je i noćas neko umrijeti. Dušaje moja spremna, KO 

kalem i papir predamnom. Šutnja i čama. Koga Si, 

noćas, otrgnuo gradu? Čije ćemo ime pominjati 

jutrom, uz duhan i kahvu, narednih dana? Treba 

biti mudar, neka se strava čekanja na licu 

ne očituje. Jer, dugo je trebalo dok shvatih: 

ovo je grad u kom sve bolesti zarazne su. Širi se 

ljubav Ko žutica i kuga. I mržnja se jednako koti. 

Nisam li, možda, odviše sam? Nije to dobro, 

toliko sam svikao na samoću. Mislim li pravo, 
Bože? 

Tako je nekoć (i to stoji zapisano), crvena 

kiša lila ponad grada, pometnja i strah rasli 

KO korov. A malo je zdravih u gradu duša. I pravo 

je što je tako. Jer, bolest otkuda - jasno mije, 

al otkuda zdravije? Je li, Bože, zbilja, 

otkuda zdravlje? Pitaju li to ovi ljudi oko mene 

(što isto ih primam, znajući da ni dva nisu ista, 
ni pred Tvojim,, ni pred mojim licem), pitaju 11? 
I znaju li da ih motrim? Kako bi im samo srca 
uzdrhtala ove redove da vide! Griješim li 

prema sebi, tek tada sam drugima prav. Prema 
njima griješim li, pravdu prema sebi ispunjam. 
Štaje onda istina, reci mi, Bože moj? Moli Te 
skromni Mula-Mustafa, što druge želje nema već 
tiho da bude, ijoš tiše ode, kad dođe čas. 

DERNEK U SARAJEVU, SJESENI 1769. 


Aliji, a prema Vladislavu Skariću 


Ima tome poprilično, kako se već nikome 

pod bajrak više ne ide. Daleko je Beč, daleko 

je Rusija, daleko im crna kuća bila! Ali se, 
podmoranje, skrpila nekako hiljadica naših, 

s konopca i koca, sve sam hrsuz, sve go uhljup! 
Ono će - posralo košulju! - na Moskova da udara! ? 


Kad, šta će ti bit, odozgar, sve same plahe 
vijesti! Uzeli Hoćin, tuku Rusa hametice, samo 
što Moskva nije pala! Izdade zapovijest vlast 

da se veselje čini! A muke ti nas na besposlicu 
navratiti! Nismo, doduše zatvarali dućane, uputa 
je glasila: svečano i radno. Gruhnuše s Tabija 
topovi, u gradu se obrete, ko da iz zemlje izniče, 
hejbet svakojaka svijeta. 


Nakav iz Misira - grdne je pare narodu uzo! - 

dovuče ticu: ni kokoš ni krava, dugonogo, 
dugovrato, 

ne leti, al što potrčat može - da Bog sačuva 

i sakloni! Drugi opet, onu zvjerku, majamuna, 

hajvan Ko insan - tobe jarabum, tobe estagfirulah! 

Stvori se odnekud i Ciganin Smoljan, što ljudima 

kamen iz bešike vadi, i onaj Bećo što očima 
bendija. 


Gruhaju topovi s Tabija, šenluči muško, šenluči 
žensko, šenluči staro i mlado, prižmirila vlast 

na svako svoje oko: hudovičke birtije proradile, 
bećarnice - pune ženska svijeta! Mogo je namah 
pametan da zna: ovo na dobro izijti ne more! Ali, 
kad je dernek - nek i hala gori! 


Počeše, u neka doba, odozgar da pristižu naši: 
koji bez ruke, koji bez noga, koji bez oka, koji 
bez uha, i dvojica - bez pameti. Al kazuju bistro: 
Kakve pobjede, kakvi bakarači!? Sve vamje to 
neko izmislio! Ako Dunav smrzne - eto Rusa 

u Stambolu. - Raspisa se dernek. Đe si bio - 
niđe, šta si radio - ništa. 


Trže se prikunjala vlast, progleda na svako oko, 
posvuda razape uši, pokažanjava šegrte i kalfe, 
pozatvara birtije i kahve, hudovicama grdne globe 
odreza, a narodu, po muškoj glavi kućnoj - porez 
ratne štete. (Uvelo se tako u običaj bilo: dodaj, 
doprinesi, kad državi prigusti!) 


Bilo pa prošlo, sad gajebaji. 

A1 kako namje to sijelo prisjelo, otkako nam 

na nos iziđe taj dernek - malo se kome više 

i na sijela i derneke, kamoli u bitke i pod bajrake 
ide. Daleko im crna kuća bila! 

MEZAR SEDMERO BRAĆE 
(1878-1978) 


Trinaest je tisuća nevoljnih vojnika 

tuklo u vrata ovoga grada. Koliko je 
minulo dana u stotini minulih godina? 
Tako već dugo na ovom mjestu nesretnik 
sriče svoj jad. Poželjeti samo treba 

nešto sasvim čisto. Jednostavnije od 
života, i makar malko mudrije od smrti. 


Bogomolje bjehu utvrdama, minareta - 
puškarnice. Sadaje ovo naša Fontana 

di Trevi. Sa sedam prozora, sa sedam 
otvora, gdje sve je rukom prostog majstora 
sačinjeno. Nešto sitnoga novca treba, nešto 
muke, nešto malo nadanja i vjere. I tih 
glas, ispod sedam mušebaka suhih. 


U smrti su se, ovdje, braća po rođenju 
zbratimila. I to je naša Fontana di Trevi. 
Naši su nevini, uglavnom, mrtvi, ali su 
tim življe naše želje: da se čedo ne 
razboli, da se dragi vrati, da mine 
krilata ova nesreća nad glavom, 

da nas zaobiđu vojske stoimene. 


Nešto sitnog novca treba, nešto muke. I 
treba se uza Zid skloniti, dok dženaza 
prođe. Šuteći treba ispratiti okom to tijelo 
što preko ljudskih ruku i ramena putuje, to 
tijelo što imalo je ime, i imena neka 
šaputalo noću. Jer, svaka je smrt - prirodna 
smrt, kad doba mine, i godine se slegnu. 

I DRUGI SU PJEVALI O GRADU 


I drugi su pjevali o gradu: prolaznici, 

u čudu zastali, pred mnoštvom slika protivrječnih 
a tako u skladu međusobnom, 1 tako u skladu 

sa okom što ih zbraja. - Al niko nije 

patio pritom, i plako. 


I drugi su pjevali o gradu: gosti učeni 

iz svijeta, u čijem je uhu odjekivao još 
Pucanj: Oh, mein liebe Gott, taj Bosna, 

taj barbari, taj metež i smrad. - Taj zacijelo 
patio pritom nije i plako. 


I drugi su pjevali o gradu: prolaznici, 

u čudu zastali, gosti učeni iz svijeta, 
došljaci zatim, došljaci naši, oprezni i 
mudri, gospodčići nagli ljubavi spore, a 
govora književnoga sasvim. 


Srce - grade! 

I drugi su pjevali o tebi, al niko 
patio nije pritom, i plako, srebrenu 
dušu tvoju Ko mladu ranu tičuć! 

MUSTAFA KRILAŠ DAJE IZJAVU 
O SLUŽBI KOD GROFA 
LAVA NIKOLAJEVIČA TOLSTOJA 


Odveo me jedan Belgijanac, rudar, u svoju 
domovinu. Potom sam krenuo sam, sve do Odese; 
tu me, ujednoj kafani, našao marinski oficir 

Pjotr Mihajlovič, grofov zet, i uzeo u službu. 


Tolstoj je pitao: "Koliku, Mustafa, platu tražiš?" 
Stan, hrana i odijelo. Onda se čudio: 

"Treba, Mustafa, da imaš novaca. Doći će 
uskoro vrijeme kada će novac vladati svijetom. 
Ko bude imao više novaca, biće ugledniji, i 

više će ga poštovati." Deset rubalja mi odredio. 


Isprva mi izgledao čudan. Nosio se seoski, 
malo govorio, oraoje i kopao, i sam uređivao 
svoju sobu. Nikada nije pušio, ali je votke 
dosta pio. Noću, dokje pisao, ponekad sam 
prilazio ključaonici i virio. Sjedio je za 
stolom, pio votku, i pisao, ili dugo gledao 

u goli zid. Ujutro je boca bila prazna. 

Često sam mu govorio: Podrežite obrve, grofe, 
smetaju vam kod pisanja. Nije htio. Neprestano 
ihje gladio, kvasio vodom, a noću, kad nije 
imao vode pri ruci, i votkom. 


Životinje? Mnogo je volio. Držaoje konje, 
krave, ovce, a u kući imao uvijek četiri-pet 
mačaka. Govorio mije: Onaj ko voli životinje, 
dobarje čovjek. I jeste, Tolstoj je bio vrlo 
dobar čovjek. 


Ne znam. Ja vjerujem u kismet. Vjerujem 

u Višu silu koja određuje naše puteve. Ja 
vjerujem u tu moć, jer ne sumnjam: ona meje, 
pedeset godina, i više, vodila na dugom, 
izukrštanom putu: Sarajevo, Belgija, Carigrad, 
Egipat, Japan, Odesa, Jasna Poljana, Petrograd, 
Teheran, Bombaj, Atina... 


Kako smo se rastali? Devetstoprve, išao 
Tolstoj na Krim, zdravlje da vrati. Ja, svojim 
putem. A on mi veli: Idi, Mustafa, idi, 1 sretno! 
Ali znaj, svako je sutra gore od danas. 

RECITAL NA KRANJČEVIĆEVOM GROBU, 
OKTOBRA ŠEZDESETOSME, O ŠEZDESETO- 
GODIŠNnNCI PJESNIKOVE SMRTI 


"Sinoćnji recital poezije mladih sarajevskih 
pjesnika, članova kluba pisaca "Tribina 08" na 
grobu Silvija Strahimira Kranjčevića pred- 
stavlja u svakom slučaju pažnje vrijedan po- 
kušaj originalnijeg interpretiranja poezije. Ki- 
šovito vrijeme koje je uslovilo i relativno sla- 
bu posjetu (bilo je nešto oko 50 slušalaca) 
nadjačao je glas mladosti 1 poezije..." 

(V.S.: "Na grobu pjesnika", "Oslobođenje", 
29.10.1968.) 


Ako se dobro sjećam, svi bili smo svojta. 
Petnaestak nas, od svakoga roda. Bijaše zapravo 
dobro ona kiša došla. Tako smo s pouzdanjem 
mogli saznat Ko pripada nama, koji pripadamo 
tebi, koji zemlji pripadaš, sasvim napokon 
puneć taj prostor, od tebe širi. 


Ako je vjerovati pamćenju, u tišini, mi 
zborimo samo glasne ideje, unatoč tvojoj 
misli i blizini. Kako o domovini drukčije 
pjevati? Otuda, od ciglane, zatutnjao je 

kamion. Tako i stoljeće ututanj minu, a san 
tvoj i danas posvuda sanja čovjek. Iza plačnih, 
iza spuštenih trepavica. 


Ako me sjećanje ne vara, stazom kroz groblje 
promicaoje Isus, iz treće smjene, sa tvrdim 
kruhom pod pazuhom tvrdim. Ni osvrnuo se nije, 
a o njemu bijaše riječ. Mi svejedno zborismo 
dalje: kakvu ono istinu o pravdi htjedosmo reći? 
Petnaestak nas, od svakog roda. Bližnji i svojta. 


Ako još pamtim, jer teče čovjek, neke su ružne 
godine, potom, prošle. Tvoj život, svijetli tvoj 
trenutak, ne pamti takve dane. - Neke su ružne, 
velim, godine prošle, i danas: ja više o mrtvima 
mislim, nego o živim. Bliži su meni mrtvi, oni 
su moji bližnji, to je moja svojta. 


Ako me pamćenjejoš dobro služi, ako ovo srce 
još uvijek dobro misli: ne prestade kiša, nego 
silnije, sve silnije, po nama se stušti. Sada već 
shvatamo taj jezik nemušti. Sami, Silvije, sami. 
I pokisli. 

TIN U SARAJEVU 


u kafani " Kod Sameka", između tvornice piva i 
Crkve svetog Ante, pijucka crno vino, čita dnevnu 
štampu. Potom je noć, 4/5 marta, tridesetprve. 


"Treba uzeti batinu i vucibatine najuriti iz 
sredine, koji hoće da budu čak i literati i 
mislioci, a duša im je crnja od njihove vanjš- 
tine, jezik poganiji od onih što spavaju po 
Rimu i Napulju po kanalima i u podzemlju. 
Ovakva klasa ljudi spada u popravilišta i na 
robiju, pa ne smiju da se zovu boemima, kul- 
turnima, nego apašima." 

(Dr Ambroz Dražić, advokat, u tekstu "Sara- 
jevo i njegovi boemi", " Večernja pošta ", Sara- 
jevo 4.3.1931.) 


Ja nikada neću shvatiti ovaj grad. 

Što mi se bližim čini, i što mu sve bližim 
bivam, sve to više narasta tajanstvo u magli 
i od mene sve je dalje ime i riječ za ovu 
neznan živopisnu. Svijet kojem pripadam - 
ne pripada meni. Ali mi hrani pradavnu 
težnju, za zdravijem lijepim i sretnom 
vedrinom. Po tome, jesmo neki rod: baš 

tako, i onje sam, ijedan, na samoj medi 
među svjetovima. A biti sam, pa Zar to 

nije: ujednom trenu, u istome času, biti 

sa svima, sa svime!? Dok sebi pripadam. 
Čemu onda sticati taj mučni nauk: 
uzvraćati udarac? Prekratki su ljudski 

dani i preteške noći čovjekove. Nad glavom, 
evo, već zvoni neka pozna ura. Treba dopiti 
ovo vino, treba prezreti dvostruki ovaj 

dug. Ovog će časa, brate sveti Ante, opet 
da sejavi onaj stari poriv: postelja i Jug, 
postelja i Jug, postelja i Jug! 

BELEDIJA, ČETRDESETPETA, 
ŠESTI DAN APRILA 


Sad drhte, u tamnicama, moji bližnji. 
Sa padina grada, na rešetku i gvožđe, 
sručuje se svjetlost. Pjevaju sužnji 

u okno nad glavom upiruć oko. Smij se, 
svirepo nebo, dok škripi kapija, cijuče 
lanac, i svjetske se prazne hapsane. 


Preživjelom ovom rukom, što grijala je 
kost, mrzlu i truhlu, sada valja prekriti 

oči: kesten i lipa, prekonoć, procvaše 
lešom! Sarajevo, bajko puna mrtvih! 
Krvava usna ljubavi, hoće li moći, na pragu 
doma, zboriti nježnost - ikada više? 


133 


PARTIZANSKO GROBLJE 


Prošetaćemo malo izvan grada, neka se 
odmori duša. Tako sejasno misli u šetnji 

i čini se: sad vidimo stvari onakvima kakve 
jesu: ovo je aleja, ovo po nama sipaju 
zelene košulje kestenja, mladi i nježni 
guguču okolo zaljubljenici. Ovo je dan, ovo 
se svjetlost mudro prelama u lišću, u mermeru 
iznad ceste, po groblju u kom i mi pomalo 
počivamo. Možeš li - kaži - sestrice mila, 
zamisliti sebe, u tuđoj uspomeni? Kiša je 
sprala slovo, ali prisloni uho: huji i 

huji podzemna duša vode, to zemlja rastače 
kost, i tako se (s pravom?) odvija povijest 

i sklad: djelić s nama, čas i tren s nama, 
potom: bez nas, bez nas i bez nas. A diše 

i dalje planet, i dalje rastu dječije oči, 

i dalje prska jabuka u poljupcu djevojčice 

i prolijeće nad glavom ptica. - Jadikovci 
ovdje nije mjesto, kuknjavi ovo nije čas 

ni vrijeme. Mrtvi su tu samo da našoj patnji 
daju mjeru. Razidimo se zato, sporo, kao 
poslije gozbe, slavenske sasvim gozbe u 
groblju, opijena duha. Neka korača kost, 
neka korača meso! Knjige su, sestro, 
otvorene, istorija se, sestrice, piše, 

otvorenje Martyrologium, još samo da se 
sjetimo naših imena, da ih ne zaboravimo, 
nikada više, nikada više. 

SMRT U VENEDIKU 


Uz Mešin odlazak 


Nisam znao daje bio toliko nesretan. 


Ko sejoš od nas spremao nije dajednom 
zanavijek napusti ovaj grad? Nekaje, zato, 
mir njegovoj namučenoj duši. I mojaje, sirota, 
svoj siroti skupljala prtljag, da krene, i dizala 
ruku, da mahne: zbogom. U kratkim časovima 
snage, 
u dugim 1 sporim danima slaboće: Venedik, aj, 
Venedik! U njemu će, kuku i lele, u zemlji 
tuždi, tek počet da radi naš otrov, ovdje 
ispijen, na baštini svoji. 
Recite, ljudi, kakav je bio ovaj mejt! 
Praštate li mu za sve što je učinio? Jamčite 


li za njega pred Bogom? 


Bio je dobar ovaj mejt. Praštamo mu za sve 
što je učinio, jamčimo za njega pred Bogom. 


136 


Što takvih osta, na prste se jedne ruke 

dade izbrojat. Zar se više nije umorila smrt? 
Hoće li bar trenjedan da stane, da predahne? 
Živi ništa ne znaju. Teški su katanci na srca 
njihova stavljeni. Zaludna je zato ova moja 
molitva za mrtve. Ja čujem, samo mi se kaže: 
govori ti molitvu za žive, njima je teže. 

Jer životje besmisao, kao i smrt. 


Sarajevo, jula 1982. 

STARAC SA ULICE JANG 


Gordanu Novaku 


Na glavnoj cesti, u samom srcu grada, 

za općinskim kamenim stolom, šahira starac - 
ruski emigrant. Šahira ruski: sa mnogo 

žrtava, s nogu i uz piće, za ciglo 

jedan kanadski dolar. 


Skakuću vjeverice travnjacima Toronta, 
gnijezdi se na semaforu galeb, kolona zastade 
automobila - da pseto cestu prede. Tu, izgleda, 
nema posla za Vojsku Spasa, svemu se znade 
doba, mjesto i način, sve ovdje zna za što 

i od čega Živi. 


Takoje i on dao, na džemperu da mu se 
ispiše firma, u engleskom jeziku i pismu: 
Gambiraj ili umri! -1 zastaje šareni narod: 
radi radnja. - Počesto, međutim, umije kiša, 
i hoće, da mu zatvori dućan. Pod strehom, 
u bradu, na ruskom tad mrmlja psovke, taj 
starac što dao je da mu se ime, i svojstvo, 
na tijelu ispisu. 

U samom srcu grada, na pločniku ulice Jang, 
umire starac - ruski emigrant. Umire ruski: 
sa žrtvom na umu, s nogu, uz piće i uz šah. 


Ne mogu, evo, pod strehom, u njegovu dušu ući. 
Meni se ide kući. Meni se ide kući. 


Toronto, septembra 1982. 

ONI ŠTO PRELAZE 
Sarajevskim = Sefardima 


Najprije je prolazilo vrijeme. 

Potom smo prelazili most i cestu, kod 
benzinske pumpe, i tuje, u skladu sa 
razumom, bilo ispisano zabranjeno pušenje, 
zatim smo ponovo prelazili cestu, podno 
Trebevića, kolebljiva hoda, u strahu 

od mijene, pljuska nenadanog. 


Mtitvi zrak. Kamen i zmija. 
Sieden hlorofil Toleda. 
Espanoles sin patria. 


Potom je prolazilo vrijeme. Jedni smo 
drugima gledali u lica, zbrajajući, po 
hiljaditi put. Kako iščupati srce ove 
tuge? Jedanje nedostajao: Jahve će 
ponovo biti sam. 


ombre prejado y entelegente, 
lavrador publico dija i tarde... 

Ondaje prolazilo vrijeme. Penjasmo se, 
stubištem, ne brojeć stepenice, do kamene 
kocke (tu počiva onaj što nam nedostaje?) - 
Jasenovac, Gradiška, Đakovo, Jadovno, 
Loborgrad, Aušvic, Bergen-Belzen, m i r. 


Clara, no Iloras hija mia, 
No temes la fosa fria. 


A vrijemeje i dalje teklo. Dolje se sada 
sunčala dona Klara, u badekostimu, s nemarom 
rasutim oko glave: die Sonnenbrille, "Elle", 
tamo cigarete, feuerzeug, zvučna kutijica 

iz Japana. Srce je prestalo da kuca. 


Muy presto fe perdimos 
caro padre amoroso 
yece con nuesta madre 
en eterno reposo. 


Svijetje ovaj baklja, s oba kraja 
zapaljena. Tako smo sami - živi i mrtvi - 
uvijek isto. Plače li Elohim? Cvili li 
Adonaj? Ovdje već dugo ne kosi niko 
travu ni korov. Sama lipa cvate i orah 
sam zri. Čistaje i nevina zemlja. 


Madre gue non conoce otra justicia 
gue el perdon ni mas ley gue amor. 

Spavajte, vi što ste prešli i posljednji 

put. Spavajte, vrijeme će proći. Spavajte, 
vremena više neće biti. Spavajte, ničega 
neće biti i biće kao da ničega nikada nije 

ni bilo. Spavajte, nebo nema uspomena. Ima 
Ništa, ima crna rupa. Ništa Što Se Ulijeva 
U Crnu Rupu 

Koja 

Raste 


TRI PJESME 


ŠETNJA SA STEVANOM 


Da krenemo onda u konačnu ovu šetnju, brate 
Stevane. Zar nismo već kazali sve - govoreć 
jezikom u kom stanuje božansko, i miriše 
lipa, slavenska sasvim, a pomalo leđna - 

zar nismo već kazali sve, nije li već prozvana 
bila svaka stvar, pomena vrijedna? 


Da krenemo u izlišnu ovu šetnju, Stevane 
brate. Jošjednom nam Valja obići grad, i 
svesti, na koncu, račun: zbog čeg se traćilo 
vrijeme, na što se trošila snaga, i čemu 
mrčio papir? Nije zar: u ime strofe, 1 stiha, 
i presvijetle pjesme? 


Da krenemo u žalosnu ovu šetnju, Stevane moj. 
Nek bljesne munja minulih godina! Način 
ljudski u svemu, jesmo li našli? Vrlina i 

znanje, jesu li uporedo rasli? Govor svekoliki 
bijaše li nužna svjetiljka od riječi, svjetlost 

na čelu - kako smo željeli da bude? 

Da krenemo, brate, ponovo istim putem. Al 
najprije: zaboraviti treba oholo ono lijepo 
kazivanje, nipošto birati riječi, već pustit 

s lanca pseto govora, nek laje i sikće, utrobom 
izvinutom. Nipošto reći: kao, jer neuporedive 
su stvari, i ništa ničemu nije nalik. 


Istim ćemo krenuti putem, i ponovo iste 
gledati stvari, ali iz drugoga sada ugla - 

iz općeg ugla, i pod dragim svjetlom, pod 
svjetlom apsolutnim. Iste ćemo one žene 
gledat, kako nose svoja tijela, i nikad ne 
znaju, nikad, šta uzimaju, dok nam se daju. 
Nešto nam više grubosti treba, po koži lirike 
- bič činjenice! 


Jer hoću, anđele, da pokažem ti Noć. Mjesta 

gdje skuplja se ološ, neopjevanjoš. (Pesnici, eno, 
regulišu nišanske sprave, na mjesečinu naslonjeni, 
u beskrajnom polju manevara izlišnih!) Da 
pokažem, hoću, taj život, stvarniji od ovog 

uz stihove (sa placebom, iz dana u dan), harmoniju 
alkohola, noćne teto važe, javna kupatila, 

kuhinje narodne! 

Posvuda, ljudi u poslu, ljudi na djelu, oporba, 
pogodba, mudrost popuštanja, koristan vjetar, 

iz trbuha i sa mora! Pa komeje, ikada, trebala 
naša patnja anahrona! Tu, gdje nekada hapsana 
je bila - trgovište, gužva: u ljeto - bostan, 

zimus - kupus, između - zelen, paprika i peršun. 
Cvate trgovina, Zri retorika, u naglom usponu 
igre na sreću! 


Tamo je Pobjednik podigao hram, od pobjeda 
silnih da iskupi dušu. Tu možemo stati, tu čuti 
možemo kako nam raste kosa, kako niču nokti, kako 
truhnu zubi, kako sjajno radi prijemni aparat, 

za posmrtnu obradu skupljajuć podatke! Avaj, 

kud nestade moj leteći ćilim puberteta? 


Ja sada vidim samo stvarnost: granice moga 
tijela su i granice moga duha! Je li to kazna 
za dvostruki moj ateizam? Neka i jeste, alija 
za sobom ostavljam kost, ja ključnu za 
sobom ostavljam kost, i po njoj biće 
rekonstruisano biće ove nesreće! 


Čitači budući naši tako će pronać zvučnu onu 
tačku, kad most se ruši, kad sve se ruši, u 
utrobu svoju, u suštinu. I onaj koji ovo piše, 

u golo će da se pretvori stablo, u zimsko stablo 
golo, koje raste iz betona, s lišćem od jauka, 

s granama od krika! 

Ulicom prolazi, eno, vojnička majka, Šuhra 
Milosnica. Travnjaci, mirno! - Nas, međutim, 
čekaju poslovi, javna djelatnost što ne trpi 
odlaganja, književne večeri, humor i satira: 
Kuda sa konjima? U sonet, u sonet, u kola 
pod bič! Kuda sa ovcama? U sonet, u sonet, 
u klanicu pod nož! Kuda sa ljudima? U rime, 
u drame, u rov i u grob! 


Ovdje je truhnuo bidermajer, tamo krepavala 

Evropa: tuga i leš prekriven zastavom: 

liberte, egalite, fraternite, to jest: mladost, 

siromaštvo, dobro raspoloženje! Pogledaj tamo: 

životna radost u propnju stenje, onamo, vidi: 
pognute 

glave, crnijarboli, bandi era bianca, bandierabianca! 


Pa gdje nam je barka? Ovamo čamac! Dodaji 
lavor, priteži uže, zaveži! - Zar nismo, već 


davno, kazali sve, što trebalo je reći? 


Duh Sidranov, eno, lebdi nad Miljackom! 

DISPUT O BOGU 


Rekoše, onomad, ozbiljni ljudi neki: 
nema Boga. Tajac nasta, tisuću hiljada 


budućih godina što ni jedna ne potraj a 
ni trenjedan duže od trena. Ali se čula 


u tome tajcu, odnekud, neka, kao, svirka, 
i od nje - ništa se drugo nije čulo! 


Tek jedan što imao je jako uho - osnovno 
dakle čulo - pod prisegom reče, dok muje 


lice treptalo od smijeha, da čuo je, u tome 
tajcu, i u toj svirci, šapat jedan posvemu 


čovjekov, samo što odjekivao je, kao da stiže 
ne iz ljudskog grla - već iz Božijeg mijeha! 


Vidi bogati! Da nema Boga? 
Sve sam mogao misliti i sniti 


al' takvo mi štogod nikada u san 
niti na um ne bi palo! 

O tome se, pobogu, i dosad ponešto znalo! 
Ako već utvrđujemo Božije brojno stanje 


nije nam, zaista, neophodno naročito znanje. 
Ako se uopće tako govoriti može i smije, 


postoje o tome, i kruže, bar dvije valjane 
verzije: jedna, da bogova ima taman koliko 


i ljudi, ni jedan jedini ni više ni manje, 
i druga, što u stvar unosi nešto više reda, 


da bogova imaju dvojica: Onaj što daje, i 
što Ga ima, i onaj što ga nema, i što ne da. 


Kako se Vidi - nismo, zar, u zraku Zidali 
kule? - postoje dvije verzije, i nijedna 


ne kreće od nule! 


Ne misliš valjdaje Bog taj što ti 
- koje već stoljeće? - umjesto svijeće 


prodaje rog? Mada se, kao, vidi, njega 
jamačno nema. To je onaj koji ne zna, koji neće 


da sejavi, ni u snu, kamo li najavi. Toje 
onaj što tetura, i crkava, po ledinama između 

crkava. (Njih da uzrazlikuješ, jednu od druge, 
svejedno da li iznutra ili spolja, golemo bi 


protraćio vrijeme, i posebna bi trebala ti volja.) 
Njega, dakle, nema. Ne traži mu stana ni 


krova (na kojem nema dimnjaka ni dima!), od njega 
diži ruke, KO i od svega što je shvatljivo. Ako si 


već krenuo da tražiš Onog što Ga ima - osvrni se, 
tuje: u svemu što je neuhvatljivo. 


U grdnu nas je nevolju stih potonji gurnuo! 
Ipak se, dakle, mora poći od onog što uhvatljivo 


je i sigurno. U početku, naravno, bijaše riječ. 
Brda se tek pribirala, raspoređivale vode, dugo se 


potom kolebala flora, fauna još duže! Svjedoka 
nema, 


ali ima priča, kako se odasvud i posvuda razastirala 


svirka. Svirac njenjasno je znao zašto juje na svijet 
dao: odluči se bilje, prhnuše tice, riknu zvjerad! 


(Ako baš i nije dokaz, to obilje biljno ne 
uzeti u obzir - bilo bi krajnje neozbiljno. Ribe, 


zvjerad i tice, dajemo, eto, pride.) Nebesa su - 
xo nebesa! - stizala posvud: tamo i ovamo, ovamo 

i tamo, svugdje gdje štogod valjalo je kazat. Tek 
potomje - u dobar čas! - došao čovjek, i uzeo 


riječ! Usjeko njome puteve, pripitomio brda i vode! 
Da kušanjem pojmi sve što ga kruži - jezike 


nepregledne 


stvorio, plovila 1 zatim letila, i druga, svakojaka, 
moćna osjetila! I ničim, jamačno, želio nije da 


Njega kudi i ruži. Njega, Kojeg ima. U zvijerima 
i ljudima, na nebesima i u grudima. Kojeg ima. 


Jer nije to posao u kom se može reći: Eno! 
Ponešto se u njemu, očigledno, mora uzeti 


na neviđeno! Izvjesno za sada jeste daje 
postojala svirka, i da traje, do ovoga danjeg 


dana, svejedno da lije svirao svirac, ili se 
svirala, ijoš se svira, od sebe sama. Da bogova 


ima najmanje dva: Onaj što Ga ima, i onaj što ga 
nema. O potonjem rekosmo sve - vrijedi li više 


trošiti riječi? al ukratko: nema ga, atuje, 
nit kakvu donosi bolest, nit od kakve bolesti liječi. 


O prvome takorekuć ništa, osim da Ga, pouzdano, 
ima: On sejavlja u snovima, ne likom i ne stasom, 

nego riječju, nego glasom koji od baršuna blista: 
"Ja postojim, Mene ima. Neka ti je duša čista. 


Neka ti je duša čista: Ja postojim, Mene ima." 
Tako se On vazda javlja. U snovima, u snovima. 


On učini da me nema, ko da nikad nisam bio, 
pa da opet budem, kao vazda: ista kost i isto 


meso, u istoj koži, od iste boli sazdan. Učini 
da noću, i u snu, kao danju i kao na dlanu, vidim 


baš sve: i smrt svoju, onu i onakvu koja i kakva 
će se zbiti. Da se, potom, budim, po stoti put 


u dvadeset do tri, u postelji od same suze i Znoja, 
i pribirem se, po stoti put: jesi li ovo, Sidrane, ti 


i ova posteljaje li tvoja? Kad potonu sve lade, 
i čini se: sve se ruši, Onje Onaj što se nade pri 


ruci, tj. pri duši, pa Ga ima - mili Bože, koliko 
Ga ima! - u prstima onog koji pjesmu sklada, 


svugdje i uvijek, ovdje i sada! Nije, naravno, 
tvar, niti neophodno simbol, ali Ga ima, i čini 


da vješto, sve vještije, ja podnosim bol: dok me 
nježno, kao da sam janje - vodi u nepostojanje. 

MORA 


Šta to radiš, sine? 


Sanjam, majko. Sanjam, majko, kako pjevam, 
a ti me pitaš, u mome snu: šta to činiš, sinko? 


O čemu, u snu, pjevaš, sine? 


Pjevam, majko, kako sam imao kuću. 
A sad nemam kuće. O tome pjevam, majko. 


Kako sam, majko, imao glas, i jezik svoj imao. 
A sad ni glasa, ni jezika nemam. 


Glasom, koga nemam, u jeziku, koga nemam, 
o kući, koju nemam, ja pjevam pjesmu, majko. 


(1985) 


PJESME POSLIJE OPSADE 
(1966- 1998) 


MAROKANSKA SINTEZA 


Enesu Kariću posvećeno 


Pustiću 
da Maroko 
poteče mojim krvotokom! 


Ništa nije tako važno 
kao što izgleda. 


U hotelskoj sobi, 

u mraku kupatila, 
zateknem dvije ruže, dvije 
tamne 1 crvene ruže. 


Ništa nije tako važno 
kao što izgleda - 

ali ne dam da me uspava 
snaga te mudrosti: 


provjeravam stvarnost 


ijagodicama, od dva prsta, 
dotičem ružinu lat. 

Mili i premili Bože! 
Pa ništa nije tako nevažno 
kao što izgleda! 


Iznosim ruže na prozor. 


Sa dva para očiju 
gledam 

gledam 

gledam 

kako se rađa duga 
iznad Atlantika. 


I čujem 
kako Maroko 
teče mojim krvotokom. 


Rabat/Marakeš, = 8/12.12.1995. 


ZAPIS O SULEJMANU IZ KREMONE 


Neću dozvoliti, ne dam 
da mi se slike iz Kremone 
pomiješaju sa slikama 

iz drugih lijepih gradova 


Bilježim zato 

kako mi, u kretanju gradom 
i u razgovoru s ljudima 
pomaže Sulejman Kljunić 


Golim se okom vidi 

kako još raste 

sa svojih metar i devedeset 

i svojih devetnaest, na dvoje 
prelomljenih godina 


U Sjenjanima, kod Doboja 
imao je četrnaest 


Godinu više potom 
u logoru Učka 

(Tog logora da nije 
sasvim nevidljiva 

prošla bi Učkom granica 
između Evrope i Balkana) 


Ne razlikuje Sulejman 
žive od mrtvih jezika 


Kao da govori jezikom 
matere mu Mejre 
parla talijanski 

na način kremoneze 


Zavolio je 
i drugejezike 


indoevropske skupine jezika 


Od lektire 


Paskala, Monteskjea 

i, bezbeli, Viktora Igoa 

i njegove Les miserables 
Volter mu se 

nikako ne sviđa 


Protiv Muhameda 
Alejhi selama 
napisao je jedan 
pozorišni komad 


Velika je gužva 
u zlaćanoj Suletovoj glavi 


Ali je vidio 

kako poezija umire 
kada se izjednoga 

u drugi jezik premeće 


Kremonska njegova majka 
sinjora Asunta Gorni 

e suo maritto, Enriko Tavoni 
satima s njime umiju 
razgovarati o svemu 


Neka je zato 

velika hvala 

sinjori Asunti Gorni 
sinjom Enriku 

i Velikome Sinjom 
Gospodu Bogu 


S ocem svojim Osmanom 
materom Mejrom 

i bratom Selmedinom 

još godina kad mine 
Sulejman neće imati 

da razgovara 

ni o čemu 

PONOĆ U PARIZU 


Cio dan 


nisam se sjetio Boga. 


Kako duša 


tako lako zaboravlja pako 

kroz kojije prolazila - 

ne skidajuć s usana Njegovo Ime? 

Hiljadu i tristo nepomičnih dana, 

ijoš toliko mrtvih noćiju, 

komeje, nego Njemu, izricala Hvalu, 

štoje živa, i koraca, po onom džehennemu? 


Je 1 Njegova, ili šejtanova, ova mrena 
što je pala, preko jada, preko uspomena? 
Od kakve je grade sačinjena? 


Krupni poslovi, kobajagi? 
Važna pitanja, dugi dogovori? 
Opasne i teške, pravne finese? 
Oprez, Ko je na noćnoj straži? 
Teturanja, u tuđim jezicima? 
Ova, od sjedenja, utrnula noga? 


Cio dan 
umalo da prođe 
aja se nisam sjetio Boga. 


Pariz, 6.7.1997. 


O STRASTIMA I POROCIMA 


Daje Bog Jedan 

i da nema drugoga Boga 
osim Njega 

postalo je napokon jasno 
i posljednjoj budali 


Ali 

koliko rogatih đavola ima 
i koliko pritom repatih 
đavoljih pomoćnika? 


Otkuda to 

da svaki umije 

- kad god mu prahne - 
nadamnom da vlada? 


Od vrhaje šejtanova repa 
nastalo - ali ne mogu i ne znam 
žensko izagnat iz mozga! 


Štogod da činio - 

gledao na stvari sa strane, 
odozdol, ili, kobajagi, odozgor, 
svisoka - stalno mi ono igra 
ispred ovog, vanjskog, i ispred 
onog, unutarnjeg, oka. 


Pedeset se i pet godina borim - 
ali ne mogu, ni trena, žensko 
da smetnem sa uma! 


(Kad bi mi bilo sto i šezdeset, 
opet bih povazdan mjerko i vrebo 
da ćapim kakvu zgodnu 

od sto četrdeset i pet!) 


O drugim svojim borbama, 

sa drugim silnim šejtanskim 
tvorbama - strastima i porocima, 
što kroza me teku potocima - 

da džabe ne trošim riječi! 


Kako onda na to gleda 
lijepi naš Bog? 


Smješka se, smješka, 
samo se smješka: 

"Tako sam nekako upravo i htio. 
Da se boriš, da se boriš, da se boriš. 
Ijoš da se boriš, i opet da se boriš. 
Pa pobijediš - muški! 

II' zagineš - ljudski! 


A što se tiče nagrade i kazne, 


od Mene se ne nadaj ničem - 
nego Dobru!" 


26.6.1998. 


O SVETOSTI SINGULARA 


Dođe dan - 
odu Pomagači 


Sile praiskonske 
iz djetinjstva Svemira 


Slike neumrle 
iz svemira Djetinjstva 


Stane olovka 
iscuri tinta 

utrne 1 zamre 
pisaća mašina 


Pa se trujem 
cio dan 
jakim otrovima 


Pogani tisak 
domaći i strani 


Pijačni razgovori 
o visokoj politici 


Večernji Dnevnik 

i odmah potom 
specijalni izvještaj 

o zasjedanju Parlamenta 


Kao da me pojela 
u džungli divljina 
tako se zagubim 
tu, gdjeje množina 


Baš Ko da sam nestao 
u klancima Urala 
toliko me nema 

u lancima plurala 


Poželim 
da me nema uistinu 


Da stvarno nestanem 
i umrem 


Ali srećom 
opet dođe Noć 


Dođu Pomagači 


Sile praiskonske 
iz djetinjstva Svemira 


Slike neumrle 
iz svemira Djetinjstva 


Cio se sakupim 
sav se saberem 


u jednu jedinu tačku 


Ona se ne može 
okom vidjeti 


I nema olovke 
daje može nacrtati 


29.5.1998. 


BIJELA NOĆ U KRISTIANSUNDU 


Zašto me tako gledaš? 


Starija su norveška brda, 
starije planine. Slatke i slane, 
starije su vode. Stariji zrak, 
stariji dan, noć starija. 


Covjek norveški, stariji je. 
I žena. Djeca su norveška starija. 


Bosanska djeca - mlada. Žene 
mlađe. Bosanski čovjek, mladi. 
Mladi je bosanski dan, mlađa noć, 
mlađi zrak, mlađe vode. Brda 
bosanska mlada, i planine mlađe. 


Alije nebo - isto. Norveško 
nebo, bosansko nebo - isto nebo. 


Ono zna 


sve što ne znamo 
ti ija. 


Kristiansund N., = 25.6.1997. 


BIOGRAFIJA 
BIBLIOGRAFIJA 
LITERATURA 


SADRŽAJ 


Hadžem Hajdarević: PJESNIŠTVO 


ABDULAHA SIDRANA.. 101 B00.000888.0.0... 5 
Abdulah Sidran: SARAJEVSKA ZBIRKA 
PJESME POD OPSADOM (1992-1996) 
Planeta Sarajevo. 1. B8đ8đ8 88.880 .8..0.800.8.8.8008.8000. ŽZVI 
Zašto tone Venecija. 11110 00.000... 31 
Sarajevska molitva s ss 33 
Sve. drago:MIJenjaM. ss ss see ee PE RACE NG O 35 
Zen skKa je saga S PM PRE ETO . 37 
Muka spec a 302 Die o s lo eg dei o EN 39 
GTOBITUNCL. Naj A GA DE OG ei ) dRA NEILA 41 
KOJEG sat be BEGA ASA K NG Ga KOG I LAS bod aga 43 
Bolesnik Sarajeva... 11.811... ..0.000.. MLS PERE 45 
Apsolutno relativno. 1 ss 11100 00 0000000000000. . 46 
Bosna na Novom Zelandu 11 BsB8đ88đ00000888.8000.000. 48 
Mezar Hamid-bega Karpova... 11... ........... 49 
Razvlačenje pamet ............. Sad) Zip eko 
Prestanak opće opasnosti... .... kateri ME apo rta, Pe 1809 DO 
Pao tespih 111 88000000000.0.0.. EEP PEENTER NE. 59 
Naše :gore-U1Sti + 2556 22 vo bel rebra eto sb ibe No se dede 62 
Iz grobova ustaju. ss ss 68 
STARE PJESME (1965-1970) 

Nitraga:0 sebi: se sa sab bore sebe A la a oa 73 
Gost sa drugoga svijeta 11111... 74 


Znalo je biti vremena s ss... 95 


Put kojim smo odlazili. . 
Hoće li išta o meni znati 
Potrebno mije, dušo 


Zapis o čudu. ... 


Jutarnji Zapis ........... 
Zapis o domu... .... 
Zapis o dječaštvu. . ... 


Zapis o erosu......... 


PUT KOJIM SMO PROLAZILI 
(1970-1975) 
Noćni čas u tužnom domu. .... 
Ars poetika ...... 
Uzevši kost i meso 


Hrast i knjiga... 0... 


Grgi Babiću, odgovor na pismo... ......... 
Ponovo, svi smo na okupu. 
Sirotinjska. . .. "= 
Sirotinjska, opet 11 ss ss... 


Gens una sumus. . BB... 
Utopljenic. .......... 


Sarajlić se vraća u svoj grad... 
Prazne su i slijepe oči smrti 


Nespina. ... 


Čega smo zbir 1112... .00...... 
Iz dnevnika, 02.10.1987 


SLIJEPAC PJEVA SVOME GRADU 


(1975-1985) 


Slijepac pjeva svome gradu. . .. 


Govori Sarajevo: ja ostrvo sam, u srcu svijeta... o. 


Poslanica dubrovačkom prijatelju. . . 
Rasvjetljavanje slučaja iz 1641. 


Kozma Astrolog tumači nebeske znake 


Bašeskija... 1.111... ..0...... 


Dernek u Sarajevu, sjeseni 1769. 
Mezar sedmero braće. 


I drugi su pjevali o gradu... .. 
Mustafa Krilaš daje izjavu. 


Recital na Kranjčevićevom grobu. 
Tin u Sarajevu. 
Beledija. 
Partizansko groblje. 11110... 
Smrt u Venediku. ...... 

Starac sa ulice Jang ........ 


Oni što prelaze ........ 


Šetnja sa Stevanom. 


Disput o Bogu. ... 


PJESME POSLIJE OPSADE 
(1996-1998) 


Marokanska sinteza. ......... 
Zapis o Sulejmanu iz Kremone_159 
Ponoć u Parizu_162 

O strastima i porocima ... 

O svetosti singulara ...... 

Bijela noć u Kristiansundu. 


BIOGRAFIJA,BIBLIOGRAFIJA,LITERATURA 


